Саакашвили Украинадаги ҳокимиятни алмаштириш учун курашни...\n16.02.2018 20:12 0 409\nГрузиянинг собиқ президенти ва Украинанинг «Янги кучлар ҳаракати» партияси раҳбари Михаил Саакашвили Украинада ҳокимиятни ўзгартириш учун курашни Нидерландиядан туриб давом эттиришга ваъда берди. Бу ҳақда ТАСС хабар қилмоқда.\n«Украина ажойиб салоҳиятга эга: ажойиб одамлар, ёрқин келажак, аммо раҳбарияти жуда ёмон. Лекин биз улардан тинч йўл билан қутуламиз. Буни Украина халқи амалга оширади», — деди сиёсатчи. Унинг сўзлари пайшанба куни Ҳолландиянинг «De Telegraaf» газетасида эълон қилинган.\n«Расмий равишда Украина сиёсатида иштирок эта олмайман, сайловда номзод бўлишга ҳаққим йўқ, чунки паспортим йўқ. Лекин менинг юрагим Украинага тегишли», — деди Саакашвили.\nУ, шунингдек, Ҳолландия Украинадан кейин кўзига жаннатдай кўринаётганини айтди. «Кўп ойлар мобайнида мени махфий полиция кузатиб турди, мен махсус кучлар томонидан мамлакатдан хавфли террорчи сифатида депортация қилиндим, — деди у. — Бир неча бор эрта тонгда ва кечки пайт ҳужумларга учрадим. Эрталабдан буён бахтимга ишонмайман, журналистлардан бўлак ҳеч кимнинг мен билан иши йўқ».\nГрузиянинг собиқ президенти Украинадан чиқариб юборилгандан кейин чоршанба куни Нидерландияга келди. Унга шу куннинг ўзида оилаларнинг бирлашуви учун бериладиган мамлакатда 90 кунгача вақтинча яшаш рухсатномаси берилди.\nСаакашвили ҳолландиялик Сандра Рулофс билан турмуш қурган, уларнинг икки ўғли бор.\nУкраина Саакашвили Нидерландия


МИБ яна бир «метан заправка»да газ...\n14.12.2019 10:30 0 3195\nХусусан, Бюронинг Тошкент вилояти бошқармаси ходимлари Ангрендаги «ментан заправка»да «Автопилот Pro» русумли ускунага ташқи таъсир кўрсатилиши натижасида газни нотўғри ҳисобланиш «имконияти яратилган». Бу «имконият» 1 млрд. 051 млн. 200 минг сўмлик табиий газ ўмарилишига олиб келган.\nМИБ марказий аппарати матбуот хизматининг «Xabar.uz»га маълумга қилишича, айни ҳолат юзасидан жиноят иши қўзғатилиб, тергов ҳаракатлари олиб борилмоқда.\nЭслатиб ўтамиз, бундан аввал Сирдарё вилоятидаги «ментан заправка»даги найранглар натижасида 11,8 млрд. сўмдан кўпроқ зарар етказилгани аниқланганди.\nҚўшимча қилинишича, етказилган зарар суриштирув жараёнидаёқ қопланган.\nўғрилик метан газ\nҲуқуқ Кеча, 23:03


Украинада энг кам ойлик иш ҳақи ва пенсиялар оширилмоқда\n10:02 / 01.12.2016\nУкраинада 1 декабрдан энг кам ойлик иш ҳақи ва пенсиялар 10 фоизга оширилмоқда.\nШунингдек, ҳукумат 2017 йилнинг 1 январидан энг кам ойлик иш ҳақини яна икки карра оширишни режалаштирмоқда. Мутахассисларнинг маълумотларига кўра, декабрдаги оширилиш украиналикларнинг ҳаётига сезиларли таъсир кўрсатмайди ҳамда мамлакат иқтисодиётининг ўсишига ёрдам бермайди.\nҲукумат томонидан жорий йилда иш ҳақлари ва пенсия миқдори икки марта оширилганди: 1 январь ва 1 май. Бош вазир Владимир Гройсманнинг маълумотига кўра, 2016 йилда ижтимоий стандартлар умумий ҳисобда 16,1 фоизга ўсади.\nДавлат бюджетига кўра, 2016 йилнинг 1 декабридан бир кишининг кун кечириши учун зарур пул миқдори бир ойда 1,399 минг гривен (55 доллар)дан 1,544 минг гривенга (60 доллардан кўпроқ) ошади.\nЭнг кам ойлик иш ҳақи эса 1,6 минг гривен (62,5 доллар)ни ташкил қилиши кутилмоқда. Пенсиялар ҳам беш долларга оширилади.\nИжтимоий сиёсат вазирлигида таъкидланишича, оширилиш энг биринчи навбатда пенсиялари миқдори 1,4-3 минг гривен (55-117 доллар) атрофида бўлган пенсионерларни қамраб олади.\nУкраиналик баъзи сиёсий экспертларнинг фикрича, бу ҳолат қисқа муддат давомида иқтисодиёт ва аҳолига ижобий таъсир кўрсатади. Бироқ, комплекс чора-тадбирлар йўқлиги сабаб ички бозорда пул етишмовчилиги кузатилиши мумкин.\nМаълумот учун, Украинада доимий равишда ижтимоий стандартларни оширишни талаб қилувчи намойишлар ўтказилади. Аксарият ҳолларда митинглар бюджет ташкилотлари ходимлари томонидан ташкиллаштирилади.\nУкраина пенсия ойлик маош


Ўзбекистонда машина ойналарини “тонировка” қилишга рухсат олиш нархи арзонлашди - Darakchi\nЎзбекистонда машина ойналарини “тонировка” қилишга рухсат олиш нархи арзонлашди\nЖАМИЯТ 15.09.2021, 15:25\nВазирлар Маҳкамасининг 2021 йил 28 июлдаги қарорига мувофиқ, Ягона интерактив давлат хизматлари порталида автотранспорт воситалари ойналарининг тусини ўзгартириш (қорайтириш)га рухсатнома бериш хизмати жорий этилди.\nМаълум қилинишича, эндиликда автотранспорт ойналари тусини ўзгартиш учун рухсатномани онлайн олишдан ташқари, 10 фоиз чегирмага ҳам берилади. Жумладан, “Тонировка”нинг нархи орқа ён ойналар учун 135 минг сўм (юридик шахслар учун 270 минг сўм), олд ва орқа ён ойналар учун эса 1 миллион 300 минг сўмга арзонлашди.\nШунингдек, ўз автотранспортида қулайлик бўлишини ва ҳеч қандай жаримасиз «тонировка»да юришни истаган фуқаролар барча саволларга my.gov.uz электрон манзилидан жавоб топишлари мумкин.\nЯгона порталда, шунингдек, рухсатномани қайта расмийлаштириш имконияти ҳам яратилган.\nХизматнинг яна бир афзаллик жиҳати — унинг тезкорлиги. Яъни тўлов амалга оширилгач, узоғи 2 соат ичида Ягона порталдаги шахсий кабинетингизга электрон кўринишдаги ҚР-кодли сертификат, яъни рухсатномангиз келиб тушади. Ва уни исталган вақтда юклаб олишингиз мумкин.\nШунингдек, ойналарни тусини ўзгартиришга берилган рухсатномани қайта расмийлаштириш (автотранспорт воситасининг мулкдори, давлат рақам белгиси ўзгарган тақдирда) электрон давлат хизмати жорий йилнинг 1 октябр кунидан ишга туширилиши режалаштирилган.


Мамлакатимизга ҳалокатли вакцина олиб кирган жиноий гуруҳ қўлга олинди - www.Voydod.net\nМамлакатимизга ҳалокатли вакцина олиб кирган жиноий гуруҳ қўлга олинди\nҲаммаси Жиззахлик “тадбиркор” Шуҳрат И. ўтган йилнинг ёз ойларида қўшни республикафуқароси билан жиноий тил бириктирганидан кейин бошланди.\nУ мамлакатимизга 228 мингдона «қўйларнинг чечак лиофилизирли касаллигига қарши вакцина» биопрепаратини олиб киради. Бу хақда«Правда Востока» нашри хабар беради.\nМазкур заҳарли биодорини бизнингмамлакатимизга етказиб берган қўшни республика фуқаросининг шахси аниқланмади.\nДарвоқе, Шуҳратнинг ўзи Тошкентдаги зооветеринар фирманинг таъсисчисиси ва иш юритувчиси бўлган, шусабабли бу хатарли вакцинани тарқатиш учун махсус лицензия ололмаслигини яхши билган бўлиши керак. Аммоаламли-тадбиркор ўзини хатарга қўйиб мазкур ҳалокатли дорини сота бошлаган. Мижозлар орасида таниш ванотаниш тадбиркорлар, хусусий шахслар, ветеринар ва зоотехниклар бўлган. Улар эса бу эмдориларни бошқашахсларга тарқатишган.\nМазкур эмдори оқибатида жуда кўп ҳайвонлар вафот этган,етказилган зарар эса жуда катта миқдорни ташкил қилган.\nБу иш бўйича айбдор дебтопилган ҳар бир шахс - уларнинг сони ўнлаб кишини ташкил қилади- Ўзбекистон республикасининг бир нечтамоддаси бўйича айбдор деб топилиб, 3 дан 13 йилгача озодликдан маҳрум этилди.


Рейтер: Ўзбекистон халқаро облигациялар бўйича қонун лойиҳасини тайёрламоқда — Sof.uz\nЖАҲОН 18,805,510 11,977,394 706,446\nРейтер: Ўзбекистон халқаро облигациялар бўйича қонун лойиҳасини тайёрламоқда\n3.12 19:09 76 Иқтисод\nЎзбекистон маҳаллий компанияларнинг халқаро облигациялар (Eurobond) чиқаришини тартибга солувчи қонун лойиҳасини ишлаб чиқмоқда. Бу ҳақда Капитал бозорини ривожлантириш агентлигига таяниб, Рейтер нашри хабар бермоқда.\nҚонун лойиҳасига кўра, ҳукумат маҳаллий компанияларнинг халқаро облигацияларини жойлаштириш учун хорижий брокерлар (воситачи)дан ёки маҳаллий иштирокни ёки ҳамкорлик мажбуриятини топширишни режалаштирмоқда.\nХабарда айтилишича, қонун шу ойдан бошлаб кучга кириши мумкин.\nБозорда ўз ўрнини топиш истагидаги хорижий инвестиция банклари Ўзбекистонда ўз филиалларини очиши ёки қонуний рухсатномага эга маҳаллий ҳамкор билан шерикликда консорциум тузиши керак”, - дейди агентлик вакили Баҳодир Aбибуллайев.\nРасмий Тошкент келгуси йилда камида $500 миллионлик Eurobond чиқаришни режалаштирмоқда. Давлат эгалик қиладиган компаниялар эса ундан ҳам кўпроқ сармояларни жалб қилиши мумкин ва умумий чиқарилган Eurobond'лар нархи йилига $ 4 млрд. бўлади.\nШунингдек, Рейтер Мирзиёев бошқаруви даврида Ўзбекистон табиий газ, пахта ва олтин экспорт қилувчи давлатдан савдо ва инвестиция оқимини кўпайтириш учун ўз иқтисодиётини чет елликларга оча бошлаган давлатга айланаётганини таъкидлаб ўтган.\nОхирги пайтларда Ўзбекистон ҳукумати ёки компанияларининг кўплаб миқдордаги Eurobond'лар чиқаришни режалаштирмоқда. Жумладан, куни кеча капиталида давлат улуши бўлган “Ўзсаноатқурилишбанк” $300 миллионлик Eurobond чиқарган бўлса, келгуси йилда “Ўзбекнефтегаз” AЖ ҳам қиймати $1 млрд.лик облигация чиқаришини маълум қилган эди.\n“Ўзбекистон йил охирига қадар қиймати долларда бўлган Eurobond'лар чиқариши мумкин. Бу бизга мамлакат “кредит тарихини” яратиш учун керак. Ўзбекистон халқаро қарз бозорига яқинда чиқди, феврал ойида чиқарилган Eurobond'лар биринчи қадам бўлди. Инвесторлар эса “кредит тарихи” билан қизиқади”, - деган эди Марказий банк раиси.\n4.08 16:59 5290\n3.08 17:08 2826\n4.08 19:52 1704\n11.03 15:40 264 Иқтисод\n7.03 11:37 319 Иқтисод\n18.11 18:41 226 Иқтисод


Манзилингиз:Муслимаат»Илм ва амал»Закот ҳақида савол-жавоб\nBy Muslimaat on\t Avgust 19, 2013 Илм ва амал, Закот\nСавол: Ҳунармандларнинг қилган ишларининг ҳақи нисобга етган бўлса-ю, лекин уни ҳали олмаган бўлсалар ва унга бир йил айланган бўлса, ундан закот бериладими?\nЖавоб: Абу Ҳанифа раҳматуллоҳи алайҳ наздиларида меҳнатга бериладиган ҳақлар қўлига тегмагунича, ундан закот бериш вожиб бўлмайди.\nلأن الاصح ان الاجرة دين ضعيف لا تجب عليه الزكاة حتى يقبض كالمهر.\n«Саҳиҳ қавл шуки, ужра (иш ҳақи, кейинчалик беришга келишиб олинган маҳр) заъиф дайн(қарз)дир. Маҳр каби то қўлга тегмагунича ундан закот вожиб бўлмайди» («Дуррул мухтор»).\nАбу Юсуф ва Муҳаммад раҳматуллоҳи алайҳимлар наздида ҳар қандай дайндан закот берилади. Шунинг учун закот бериш эҳтиётлидир.\nСавол: Ҳаж учун тўланган маблағдан закот вожиб бўладими?\nЖавоб: Нисобга етадиган маблағга эга бўлиб, унга бир йил тўлган бўлса, закот вожиб бўлади.\nوَسَبَبُهُ أَيْ سَبَبُ افْتِرَاضِهَا مِلْكُ نِصَابٍ حَوْلِيٍّ.\n«Закотнинг фарз бўлиш сабаби йили тўлган нисобга эга бўлишдир» («Раддул мухтор»).\nСавол: Уйдаги, одатда, жуда кам ишлатиладиган рўзғор буюмлари закот молига қўшиб ҳисобланадими?\nЖавоб: Рўзғор буюмлари гарчи йил мобайнида жуда кам ишлатилса ҳам, улар закот молига қўшилмайди. Лекин кўргазма учун қўйиб қўйилган буюмлар закот беришда закот молига қўшиб ҳисобланмаса-да, лекин қурбонлик қилиш закот олмасликда ҳисобланадиган нисобга қўшилади.\nСавол: Тижорат молларининг айни ўзидан закот берса бўладими?\nЖавоб: Тижорат молларининг айни ўзидан закот чиқариш мумкин. Лекин ўтмай қолган, сифатсиз молларни закотга бериш яхши эмас. Масалан, кийим-кечак савдоси билан шуғулланувчилар қўлидаги кийимларни закот сифатида беришлари мумкин.\nلَنْ تَنَالُوا الْبِرَّ حَتَّى تُنْفِقُوا مِمَّا تُحِبُّونَ وَمَا تُنْفِقُوا مِنْ شَيْءٍ فَإِنَّ اللَّهَ بِهِ عَلِيمٌ.\n«Ўзингиз суйган нарсадан нафақа қилмагунингизча, ҳаргиз яхшиликка эриша олмассиз. Нимани нафақа қилганингизни Аллоҳ билувчидир» (Оли имрон. 92-оят).\nСавол: Қарзга берилган маблағни закотга ҳисобласа бўладими?\nЖавоб: Закотнинг шарти закот олгувчига закотни мулк қилиб бериш ва закотни адо қилаётган ёки ажратаётган пайтда закот эканлигини ният қилишдир. Аввал берилган қарзни кейинчалик закотим деб ният қилиш дуруст эмас.\nوَأَمَّا شَرْطُ أَدَائِهَا فَنِيَّةٌ مُقَارِنَةٌ لِلْأَدَاءِ أَوْ لِعَزْلِ مَا وَجَبَ هَكَذَا فِي الْكَنْزِ.\n«У (закот)ни адо қилиш шарти адо қилаётган ёки ажратаётган вақтда закот эканлигини ният қилишдир. «Канз»да шундай дейилган» («Фатвои ҳиндия»).\nСавол: Бир киши закотини ажратиб, бирор фақир номидан уни тижоратга қўйиши жоизми?\nЖавоб: Закот адо бўлиши учун закотга ҳақли кишига закотни мулк қилиб бериш шартдир. Закот олувчи закотни қўлга олгандан кейин уни рухсати ила закот молини тижоратга қўйиш мумкин.\nهِيَ تَمْلِيك جَزْء مَالٍ عَيَّنَهُ الشَّارِعُ وَهُوَ رُبْعُ عُشْرِ نِصَابٍ حَوْلِيٍّ.\n«Закот шориъ тайин қилган мол (бир йил тўлган нисоб)нинг жузъи(икки ярим фоизи)ни мулк қилиб беришдир»(«Дуррул мухтор»).\nСавол: Закотни бўлиб-бўлиб адо қилиш мумкинми?\nЖавоб: Закотни ажратиб қўйгандан кейин уни бўлиб-бўлиб бериш жоиздир.\nوَلَا يَخْرُجُ عَنْ الْعُهْدَةِ بِالْعَزْلِ بَلْ بِالْأَدَاءِ لِلْفُقَرَاءِ.\n«Закотни ажратиб қўйиш билан закот зиммадан соқит бўлмайди. Балки фақирларга бериш билан зиммадан соқит бўлади» («Дуррул мухтор»).\nСавол: Олдиндан бир неча йиллик закотни адо қилиш мумкинми?\nЖавоб: Нисоб эгаси бир неча йиллик закотни олдиндан адо қилиши мумкин.\nوَلَوْ عَجَّلَ ذُو نِصَابٍ زَكَاتَهُ لِسِنِينَ أَوْ لِنُصُبٍ صَحَّ لِوُجُودِ السَّبَبِ.\n«Нисоб эгаси бир неча йил учун ёки бир неча нисоб учун олдиндан закотни бериши сабаб мавжуд бўлгани учун дурустдир» («Дуррул мухтор»).\nСавол: Бир киши бировнинг молидан закот чиқарса, мол эгасидан закот адо бўладими?\nЖавоб: Мол эгаси буюрган ёки ижозат берган бўлса, закоти адо бўлади. Акс ҳолда закоти адо бўлмайди.\nرَجُلٌ أَدَّى زَكَاةَ غَيْرِهِ عَنْ مَالِ ذَلِكَ الْغَيْرِ فَأَجَازَهُ الْمَالِكُ فَإِنْ كَانَ الْمَالُ قَائِمًا فِي يَدِ الْفَقِيرِ جَازَ، وَإِلَّا فَلَا كَذَا فِي السِّرَاجِيَّةِ .\n«Бир киши бировнинг закотини ўша бировнинг молидан адо қилса ва мол фақирнинг қўлида турганида мол эгаси унга ижозат берса, закоти адо бўлади. Аксинча бўлса, яъни мол эгаси ижозат берганида фақир уни ишлатиб бўлган бўлса, мол эгасининг закоти адо бўлмайди.«Сирожия»да шундай дейилган» («Фатвои ҳиндия»).\nСавол: Яқин қариндошларим ичида закот олишга ҳақли инсонлар бор. Уларга: «Бу – менинг закотим», деб берсам, уларни ёки ўзимни ҳижолатга қўяман. Шунинг учун ҳеч қандай сўз айтмай уларга закотимни берсам бўладими?\nЖавоб: Закотни унга ҳақли бўлган кишига бериш шарт. Закот деб номлаш шарт эмас.\nلَا اعْتِبَارَ لِلتَّسْمِيَةِ ؛ فَلَوْ سَمَّاهَا هِبَةً أَوْ قَرْضًا تُجْزِيهِ فِي الْأَصَحّ.\n«(Закотни бераётган вақтда) Закот деб номлашни ҳеч қандай эътибори йўқ (лекин, закот деб ният қилиш шарт). Агар закотни ҳиба ёки қарз деб номласа, саҳиҳ қавлга биноан жоиз бўлади» («Раддул мухтор»).\nСавол: Дори-дармон воситалари билан савдо қилувчилар дорилардан закот чиқарадиларми ва дориларнинг ўзини закот сифатида бериши мумкинми?\nЖавоб: Бу иш билан шуғулланувчи савдогарнинг маблағи нисобга етса, закот чиқаради. Бундай одам закот сифатида дори-дармон бериши мумкин. Лекин муддати ўтиб кетган ёки ўтмай қолган дориларни эмас.\nСавол: Тилло, кумуш тақинчоқларнинг ишлатилаётганидан закот бериладими ёки ҳожати аслиясидан ташқарисидан бериладими?\nЖавоб: Тақинчоқлар хоҳ ҳожати асли бўлсин, хоҳ ҳожати аслиядан ташқари бўлсин, улардан закот берилади.\nوَاللَّازِمُ فِي مَضْرُوبِ كُلٍّ مِنْهُمَا وَمَعْمُولِهِ وَلَوْ تِبْرًا أَوْ حُلِيًّا مُطْلَقًا مُبَاحَ الِاسْتِعْمَالِ أَوْ لَا وَلَوْ لِلتَّجَمُّلِ وَالنَّفَقَةِ ؛ لِأَنَّهُمَا خُلِقَا أَثْمَانًا فَيُزَكِّيهِمَا كَيْفَ كَانَا\n«Иккаласидан ҳар бирининг, зарб қилинганида, истеъмолдагисида хоҳ у ишлов берилмаган бўлсин, хоҳ истеъмоли мубоҳ ёки мубоҳ бўлмаган тақинчоқ бўлсин, хоҳ зийнат учун бўлсин, хоҳ нафақа учун бўлсин, закот чиқариш лозим. Чунки иккиси нарсаларнинг баҳоси қилиб яратилган. Бас, у иккиси қандай бўлмасин, улардан закот берилади» («Дуррул мухтор»).\njavob savol zakot


Сўнгги бор янгиланди: октябр 30, 2013\nРуслан Нуриддинов Польшадаги мусобақа пайти.\n"Бошим айланиб қолди"\n27 октябрь куни Польшанинг Вроцлав шаҳрида ўтказилган оғир атлетика бўйича жаҳон чемпионатида Руслан Нуриддинов ўз рақибларини 21 килога ортда қолдириб, 105 килогача вазн тоифасида эркаклар баҳсида жаҳон чемпиони унвонига сазовор бўлди.\nРуслан Озодликка берган интервьюсида жаҳон чемпиони бўлишга ишонгани, бироқ ҳозирча бу мувафаққиятни тўла ҳис қилмагани ҳақида гапирди.\n- Ҳаяжон мусобақадан олдин бўлади. Мусобақа пайти ҳаяжон йўқолади. Шоҳсупага чиқаëтган вақтингизда фақат ғурур бўлади. Ватанингизнинг шарафини ҳимоя қилганингизга, ватандошларнинг кутганларини оқлаганингизга, ҳаммаси хурсандчиликка тақалиб кетаверади... Мусабақадан кейин ота-онам табрикладилар. Аниқ эсимда йўқ ким табриклагани. Чунки муваффақиятдан кейин озгина ҳаяжон босиб қолади барибир ҳам.\nОзодлик: Бошингиз айланиб қолдими?\n- Ҳа, бошингиз айланиб қолади, каллангиз ишламай қолади. Шунинг учун ҳалигача аниқ англаганим йўқ нима бўлди, жаҳон чемпиони бўлдимми- бўлмадимми¸ ҳамма “жаҳон чемпионисан” деяпти, лекин ўзимга унақа бир ҳиссиëт йўқда ҳали. Англаганим йўқ охиригача, дейди Руслан кулги аралаш.\nРусланнинг икки акаси ҳам оғир атлетика билан шуғулланган. Беш ёшидан бошлаб акаларининг машғулотларини томоша қилишга борган Русланнинг ўзи ҳам ҳали саккиз ёшига кирмасдан оғир атлетика билан шуғуллана бошлади.\n"Хонабод жуда тинч эди!"\nРуслан ўзбек-қирғиз чегарасидаги Хонабод шаҳрида туғилиб, ўсган. Русланнинг айтишича, болалик йилларида Хонабод анча тинч шаҳар бўлгани боис ёшлар орасида спорт билан шуғулланишга имкониятлар кўп бўлган.\nХонабодлик чемпион Руслан Нуриддинов.\n- Мен спортга кириб келган вақтимда Хонабод жуда тинч, осойишта жой эди. Ҳеч қанақа уруш, ҳеч нарса бўлмаган. Чегаралар очиқ эди. Напряжение йўқ эди. Ўша пайтда бизда иккита оғир атлетика зали бор эди, дея эслайди чемпион йигит.\nРуслан 2016 йилги олимпиадада албатта мувафақиятга эришишга аҳд қилган:\n- Тахминан 20 кундан кейин президент кубоги бор Россиянинг Москва шаҳрида. Ҳозир аниқ маълум бўлгани йўқ, бораманми ëки бормайманми, лекин шунгача мен тренировка қилаяпман. Ҳали 20 кун тренировка қиламан ва ҳеч қаерга боролмайман. Кейинги йил жаҳон чемпионати бўлади. У олимпиадаги чиқиш имконини берувчи жаҳон чемпионати ҳисобланади. Тўғри олимпиадага йўлланма берадиган жаҳон чемпионати ҳисобланади. Биз учун масъулиятли мусобақа. Кейин Осиë ўйинлари бор. Умуман тўхташ ният йўқ. Биринчи вазифам 2016 йили Рио де Жанейрога бориш. Бу олдинга қўйилган энг катта вазифа, дейди Руслан.\nРуслан Озодлик билан суҳбатда ҳали оила қуришга эрта эканлиги, ҳозирда "қизларга қарашга" умуман вақти йўқлиги, фақат спорт билан машғул экани ҳақида ҳам гапирди. Бу ҳақда тўлиқ равишда қуйида тинглашингиз мумкин:\nБитта чемпионатда бирданига учта медал!\nРуслан Нуриддинов Вроцлав шаҳрида ўтган оғир атлетика бўйича жаҳон чемпионатида 105 кило вазн тоифасигача бўлган спортчилар орасида силтаб кўтаришда 190 кило, даст кўтаришда 235 кило штангани кўтариб учта олтин медални қўлга киритди.\nУмумий кўрсаткичда ўзбек пахлавони 425 кило натижага эришиб, ўз рақиблари - иккинчи ўринни олган Давид Беджанянни 20 килога, учинчи ўринни олган Бартоломей Войцех Бонкани 21 килога ортда қолдирди.\nРуслан Нуриддинов 1991 йилнинг 24 ноябрида Андижон вилоятида туғилган. У ўзининг биринчи олтин медалини Бирлашган Араб Амирликларида 2009 йилда ўтказилган Осиё чемпионатида қўлга киритган эди.\n2011 йилда у Францияда ўтказилган жаҳон чемпионатида кумуш медал олган.\n2012 йилда Жанубий Кореяда ўтказилган мусобақада Осиё чемпиони унвонига эга бўлиб, Лондон Олимпиадасида жаҳоннинг энг кучли оғир атлетикачилар тўртлигидан жой олган.\n77 кило вазн тоифасигача бўлган штангачилар орасида ўзбекистонлик Улуғбек Алимов кумуш ва бронза медалларга сазовор бўлди. У даст кўтаришда 197 килони кўтариб кумуш медални қўлга киритди, умумий кўрсаткичда 355 кило натижага етгани учун бронза медалига сазовор бўлди.


Олтин-валюта захиралари 30 миллиард доллардан ошди » Muzlik.uz - O‘zbekiston yangiliklari\n1 март ҳолатига кўра Ўзбекистоннинг соф олтин-валюта захиралари ҳажми 30,5 миллиард долларга етди. Бу ҳақда Марказий банк маълумот берди . Февраль ойида ялпи олтин-валюта захиралари 30,1 миллиард долларни ташкил этди, шундан валюта активлари 12,87 миллиард долларни (ойига +258 миллион доллар), монетар олтин — 17,29 миллиард долларни (+335 миллион доллар). Умуман олганда, йил бошидан буён олтин-валюта захиралари 1,3 миллиард доллардан ошди.\nОлтин-валюта захиралари 804 млн долларга кўпайди\nОлтин-валюта захиралари 1 млрд доллардан зиёдроққа ошди\nОлтин-валюта захиралари 26,6 млрд долларгача камайди


Hyperloop One янги транспорт прототипини муваффақиятли синовдан ўтказди\nФото: Facebook/Hyperloop One\nHyperloop One компанияси янги турдаги транспорт воситаси (капсула)ни намойиш этиб, унинг муваффақиятли синовини ўтказди. Бу ҳақда "Сумма" гуруҳи ахборот баённомасида сўз юритилган. "Сумма" гуруҳи хўжайини Зиёвуддин Муҳаммадов компания директорлар кенгаши аъзоси ҳисобланади.\nHyperloop One янги универсал капсуланинг янги илк намунасини намойиш қилган. У вакуум қувур ичидаги аравачада ҳаракатланади. Капсула алюминий ва полимер композит материаллардан ясалган. Унинг узунлиги — 28 фут (8,5 метр)дир.\nНевада штати саҳросидаги DevLoop синов майдонида бўлиб ўтган тест жараёнида махсус аравачага ўрнатилган капсула 5,3 сония вакуум қувур ичидаги йўлда фақат электромагнит нурланиш воситасида ҳаракатланган.\nНевада штати саҳросидаги DevLoop синов майдони\nАравача 2G тезликка эришиб, соатига 112,6 кмгача тезлашган. Директорлар кенгаши раиси ва Hyperloop One асосчиларидан бири Шервин Пишеварнинг сўзларига кўра, бу Hyperloop технологиясининг биринчи кенг қамровли синовидир. Хабарда айтилишча, синовларнинг иккинчи босқичида аравача соатига 402 км тезликка эришиши керак. Унда, капсула ўлчами ҳам ҳақиқийсига тенглаштирилади.\nМаълумки, Hyperloop ғоясини 2012 йилда муҳандис, тадбиркор, сармоядор Илон Маск илгари сурган эди. Hyperloop One компаниясидан ташқари Hyperloop Transportation Technologies ҳам шу соҳада изланишлар олиб бормоқда.\nИлон Маск Hyperloop One


2008 йилдан бери 12 нафар ўзбекистонлик Буюк Британияда «олтин виза» олгани маълум бўлди 14-07-2021, 10:42 | Zamin.uz\n10:42 / 14.07.2021\n2008 йилдан бери 12 нафар ўзбекистонлик Буюк Британияда «олтин виза» олгани маълум бўлди\n2008 йилдан 2020 йилгача Ўзбекистоннинг 12 вакили Буюк Британияда яшаш ҳуқуқини берувчи «олтин виза»га эга бўлган. Бу ҳақда Corruption Spotlight коррупцияга қарши ташкилотнинг ҳисоботида келтирилган, деб хабар беради Spot.\nУшбу виза инвесторларга инвестиция эвазига мамлакатда резидент мақомини олиш имкониятини беради. Бир неча йилдан сўнг, қоида тариқасида, инвестор фуқароликка мурожаат қилиши мумкин. «Олтин виза» нархи тахминан 2 миллион фунт стерлингни ташкил қилади.\nСўнгги 12 йил ичида олинган «олтин визалар»нинг аксарияти Хитой (4106), Россия (2526), Гонконг (692), АҚШ (685), Покистон (283) ва Қозоғистон (278), Ҳиндистон (254) ҳисобига тўғри келган.\nБулар айнан ким экани тўғрисида хабар берилмаган, аммо ҳисоботда қозоғистонлик тадбиркор Мадияр Аблязов ва Озарбайжон президентининг амакиваччаси Иззат Жавадов қайд этилган.\nҲозирда ушбу давр оралиғида берилган барча «олтин визалар» Ички ишлар вазирлиги томонидан миллий хавфсизликка таҳдид туғдириши мумкинлиги юзасидан текширилмоқда.\nSpotlight On Corruption ушбу механизм Буюк Британия учун миллий хавфсизлик, коррупция ва жиноий даромадларни легаллаштириш учун катта хавф туғдиради, деб ҳисоблайди. “Замин” янгиликларини “Twitter”да кузатиб боринг\nЯнгиликлар » Дунё » 2008 йилдан бери 12 нафар ўзбекистонлик Буюк Британияда «олтин виза» олгани маълум бўлди


Сувайш канали Ever Given’ни қачон озод қилиши маълум бўлди | Qalampir.uz\nСувайш канали Ever Given’ни қачон озод қилиши маълум бўлди\nОлам\t05 Июль 10:50 2081\nАввалроқ, Сувайш канали раҳбарияти жорий йилнинг март ойида каналга тиқилиб қолган Ever Given контейнер кемаси эгаси билан келишувга эришгани ҳақида хабар бергандик.\nМаълум бўлишича, мусодара қилинган кема жорий йилнинг 7 июль куни каналдан чиқиб кетади. Бу ҳақда “Reuters” хабар берган. Таъкидланишича, шу куни Сувайш канали маъмурияти ва кемага эгалик қилувчи компания ўртасида битим имзолаш маросими бўлиб ўтади.\nЭслатиб ўтамиз, 23 март куни Хитойдан Роттердамга кетаётган 400 метр узунликдаги Ever Given кемаси Сувайш каналининг 151-километрида саёзликка ўтириб қолганди. У орадан 6 кун ўтибгина сувга қайтарилди. Канал тўсилиб қолганида 400 дан ортиқ кемадан иборат навбат юзага келди.\nКанал раҳбарияти кема эгасидан етказилган зарар учун 916 миллион доллар миқдорида товон пули тўлашни ҳамда контейнер кемасини қуруқликдан олиб чиқиш харажатларини талаб қилганди. Май ойида канал раҳбарияти гаров сифатида 200 миллион доллар нақд пул билан тўланиши шарти билан товон пули миқдорини 550 миллион АҚШ долларигача камайтиришга рози бўлганди.\nСўнгги маълумотларга кўра, кемага эгалик қилувчи компания сув йўлига етказилган зарар учун 540 миллион доллар товон пули тўлайди.\n20 Сентябрь 18:17 40051\n20 Сентябрь 13:55 36994\n19 Сентябрь 11:57 35815\n19 Сентябрь 18:13 33536\n18 Сентябрь 18:15 33381


Ашхобод аҳолиси 47 даража иссиқда бир неча кундан бери сувсиз қолаяпти\nАшхобод марказида жойлашган бир нечта микротуманлар аҳолиси охирги уч кун мобайнида сувсиз қолмоқда. Маҳаллий аҳолининг сўзларига қараганда, Тинчлик-1 ва Тинчлик-2 микротуманларининг уйларига сув бериш 29 июнь, жума куни кечқурун тўхтатилган.\n2 июль куни кундузи, шундай уйлардан бирида яшовчи, шарҳловчи Омонмурод Бугаев билан суҳбат пайтида ҳам сув йўқ эди. Унинг сўзларига қараганда, гарчи туман маъмуриятига шикоят берилган бўлса-да, аҳвол шундайлигича қолмоқда. Ашхободда ҳаво ҳарорати сояда 47 даражани ташкил қилаяпти.\nАзатлиқнинг Ашхободдаги мухбирлари сўзларига кўра, ушбу микротуманларни сув билан таъминлаш учун масъул бўлган муассасалардагилар сув беришнинг тўхтатилишини ускунанинг носозлиги билан изоҳлашди ва тегишли тиклаш ишлари амалга оширилаётганини хабар қилишди.\nШу билан бирга, Тинчлик-2/1 микротуманлари аҳолиси хабар қилишига қараганда, 1 июль куни туш пайтида баъзи уйларда чекланган миқдорда сув берилиши таъминланган, бироқ ярим соатдан сўнг, яна тўхтаган. Бундан ташқари, 2 июль куни шу микротуманга аҳолига бериш учун бир цистерна сув келтирилган бўлиб, у бир соат ичида тугаб қолган.\nОмонмурод Бугаев: Ўн тонналик сув ташиш машинаси келтиришди. Унга 300-350 кишилик навбат пайдо бўлди, ҳатто1-1.5 литрлик пластик идишлар ушлаб олган болалар ҳам навбатга туришди. Бу уч кун давомидаги ягона машина эди.\nЗамонавий Ашхободнинг инфраструктурасида аҳоли учун бепул сув беришга мўлжалланган жойлар назарда тутилмаган. Авваламбор паркларда ва кўчалар бўйлаб жойлашган фавворалар ва водопровод кранлари шаҳарни ободонлаштириш ишлари доирасида олиб ташланган эди.\nШундай шароитларда, ҳозирги вақтда Ашхобод аҳолиси мустақил равишда қўлга киритиш мумкин бўлган сув манбаларини излашга мажубр бўлмоқда.


Тошкентда ўтказилган пластик жарроҳлик операциясида икки аёл вафот этди | Qalampir.uz\nЖамият\t02 Октябрь 2019 16:52 7843\nТошкентда ринопластика бўйича ўтказилган икки жарроҳлик амалиёти муваффақиятсиз кечди. Оқибатда икки аёл – 43 яшар Л.А. ва 20 яшар Ш.Г. операциядан кейин оламдан кўз юмди. Бу ҳақда Ўзбекистон Республикаси Бош прокуратураси хабар бермоқда.\n1976 йилда туғилган бемор Л.А. Тошкент шаҳар, Шайхонтоҳур туманида жойлашган “Mont Blanc” хусусий клиникасига бурун тўсиғидаги шикояти билан мурожаат қилган. Унинг розилиги билан клиникада ташқи бурун деформацияси ва бурун тўсиғи қийшайишини тўғрилаш бўйича шифокорлар томонидан жарроҳлик амалиёти ўтказилиб, бурун тўсиғи қийшайиши тўғриланган.\nЖаррохлик амалиётидан сўнг, бемор мустақил нафас олишга ўтказилган ва беморга антибактериал даво мақсадида тиббий муолажалар кўрсатилган.\nМарказ шифокорлари томонидан кўрсатилган тиббий муолажаларга қарамасдан бемор шифохонанинг жонлантириш бўлимида вафот этган.\nСуд тиббиёт экспертизасининг хулосасига кўра, Л.А. ўлими “бош мия қон айланишининг ўткир бузилиши натижасида юзага келган чап бош мия яримшарлари асосини геморрогик инсульт” дан юз берганлиги қайд қилинган.\nШунингдек, 1999 йилда туғилган бемор Ш.Г.га ҳам айнан “Mont Blanc” хусусий шифохонасида жарроҳлик столига ётган. Операцияни ўтказиш вақтида унга юборилган наркоз нотўғри таъсир қилиши натижасида аҳволи оғирлашган ва у зудлик билан Олмазор туманида жойлашган “Аkfа medline” хусусий шифохонасига олиб келинган. Унга керакли тиббий муолажалар амалга оширилганига қарамасдан, бемор Ш.Г. ушбу шифохонанинг жонлантириш бўлимида вафот этган.\nБош прокуратура ринопластика\n04 Июнь 09:08 47543\n03 Июнь 11:21 38680\n04 Июнь 20:45 37208\n03 Июнь 21:22 28312\n04 Июнь 02:14 23556


Шу йилнинг июнь ойида Хоразм вилоятидаги Шовот каналидан «Тико» русумли автомобиль ва унинг ичидан рулга занжирбанд ҳолдаги мурда топилган эди.\nБош прокуратура матбуот хизмати хабарига кўра, автомобилнинг давлат рақамлари асосида унинг Ҳазорасп туманида яшаб келган 34 ёшли Т.Қ.га тегишли экани аниқланган.\nМарҳум шу йил 27 март куни уйидан номаълум томонга чиқиб кетиб, бедарак йўқолган ва қидирувга берилган эди. 17 апрелда Ҳазорасп туман прокуратураси томонидан фуқаро Т.Қ. бедарак йўқолгани ҳолати юзасидан Жиноят кодексининг 97-моддаси 1-қисми билан жиноят иши қўзғатилди.\nЎтказилган суд-тиббий экспертизаси, шунингдек, руҳий-асаб касалликлари диспансери экспертизаси натижаларига кўра, сўнгги йилларда марҳум Т.Қ.нинг руҳиятида салбий ўзгаришлар ва ўзини ўлдиришга мойиллик бўлгани аниқланган.\nТергов-тезкор ҳаракатлар давомида тўпланган далилларга кўра, Т.Қ. 27 март куни бир неча маротаба Шовот каналининг сув тақсимлаш иншооти атрофида бўлгани аниқланган. Унда ўз жонига қасд қилишга мойиллик бўлгани сабабли, Т.Қ. сувга чўкиб кетган бўлиши мумкин деган тахминда иншоот ҳудудидаги сув тўсилган ва қутқарув хизмати ходимларидан иборат гуруҳ томонидан каналда қидирув ишлари ўтказилган.\nНатижада сувдан «Тико» русумли автомобиль ва унинг рулига занжир билан бўйнидан боғланган Т.Қ.нинг мурдаси топилган.\nАвтомобиль кўздан кечирилганда, ичкаридан қулфлангани, ўт олдиргичи ёниқ ҳолатда бўлгани, узаткичи ҳаракатланиш ҳолатида бўлгани ва автомобиль салонида янги сотиб олинган 2та қулфнинг қутиси борлиги аниқланган.\nБу ҳолатлар бўйича олиб борилган тергов ҳаракатларида Т.Қ. қулфларни ва занжирни 27 март куни Ҳазорасп тумани Янгибозор қишлоғи ҳудудидаги савдо шохобчасидан сотиб олгани аниқланган.\nЎтказилган суд-тиббий экспертизасида Т.Қ.нинг баданида жароҳат излари йўқлиги, унинг ўлимига нафас йўлларига сув кириши оқибатидаги механик асфиксия сабаб бўлгани аниқланган.\nШулардан келиб чиққан ҳолда, Т.Қ.нинг бедарак йўқолгани ва 4 июнда мурдаси топилгани ҳолатида жиноий ҳодиса юз бермагани қайд этилиб, жиноят иши Жиноят-процессуал кодексининг 83-моддаси 1-қисмига асосан тугатилган.


Ўзбекистонда иқлим билан боғлиқ хавфларни бошқариш масалалари муҳокама қилинди\n16:34 / 14.05.2015 1555\nТошкентда БМТ Тараққиёт дастурининг “Ўзбекистонда иқлим билан боғлиқ хавфларни бошқариш” лойиҳасининг якунлари муҳокама этилди. Бу ҳақда Ўзбекистон Миллий ахборот агентлиги хабар тарқатди.\nСеминарда БМТ Тараққиёт дастурининг Марказий Осиёдаги минтақавий дастурий координатори Егор Воловик ва бошқалар лойиҳа доирасида бажарилган ишлар натижалари хусусида сўзлаб берди. Мазкур лойиҳа Қашқадарё вилоятида амалга оширилди. Бу ерда маҳаллий мутахассислар ва халқаро экспертлар томонидан сувни тежаш ва қурғоқчиликнинг салбий оқибатларини юмшатиш чора-тадбирлари кўрилди. Вилоятда сув тежайдиган суғориш қурилмалари билан таъминланган иссиқхоналар барпо этилди. Иссиқхоналардан бири Қарши муҳандислик-иқтисодиёт институти базасида ташкил этилган иқлим ўзгариши ва иқлим билан боғлиқ хавфларни бошқариш масалалари бўйича ахборот-ресурс марказининг тажриба лабораториясига айлантирилди. Ушбу лабораторияда қурғоқчиликка чидамли ўсимликлар етиштирилмоқда.\nМамлакатимиз қишлоқ хўжалиги секторининг асосий субъектлари бўлган фермер хўжаликлари ҳам лойиҳанинг диққат марказида бўлди. Уларга экин майдонларини лазер ёрдамида режалаштириш асбоб-ускуналари ажратилди. Юздан зиёд фермерга ушбу жиҳозлардан фойдаланиш ўргатилиб, тегишли амалий тавсиялар берилди. Сув танқислиги ва қурғоқчиликнинг салбий оқибатларини юмшатишга доир амалий фаолиятга кенг жамоатчиликни жалб этишга ҳам алоҳида эътибор қаратилди.


Агар 2019 йилда ЖШДС бўйича имтиёзни қўллашни “унутган” бўлсангиз, нима қилиш лозим | BUXGALTER.UZ\nАгар бу ўз вақтида амалга оширилмаган бўлса, ўтган 2019 йил даромадларига нисбатан 2007 йил таҳриридаги СКнинг 179-180-моддаларида назарда тутилган ЖШДС бўйича имтиёзларни ҳозир қўллаш мумкинми? Юнусобод туман ДСИ бош солиқ инспектори Низомитдин СУЛТОНОВнинг фикрича, солиқ тўловчи бунга нисбатан тўлиқ ҳуқуққа эга:\n- 2019 йил даромадлари ва имтиёзлари кўриб чиқилаётганлиги боис, барча масалалар 2007 йил таҳриридаги Солиқ кодексига мувофиқ ҳал қилиниши керак.\nСолиқ тўловчи-жисмоний шахс 2007 йил таҳриридаги СКнинг 179-180-моддаларида назарда тутилган имтиёз ҳуқуқига ушбу моддаларда кўрсатилган ҳолатлар рўй берган пайтдан бошлаб эга бўлади – моддий ёрдам бериш, ногиронлик гуруҳини ўрнатиш ва ҳ.к. Ҳаётда кўпинча шундай бўладики, кадрлар бўйича мутахассис ёки бухгалтер бу жиҳатни ўтказиб юборади, ходим эса у олиши лозим бўлган имтиёз тўғрисида билмаслиги ҳам мумкин.\nПул ифодасида ушбу имтиёзлар кичик сумма бўлмайди. Солиқ тўловчи бу ҳақда билгач, табиийки, унга қайта ҳисоб-китоб қилишларини талаб қила бошлайди. Ва бу талаб қаноатлантирилиши керак.\nБухгалтерлар бу вазиятда кўпинча хато тарзда ходимни солиқ инспекциясига қайта йўналтиришади. Бошқалар – буни уларга нисбатан ундирув чоралари кўрилишидан хавфсираб, қасддан қилишади. Натижада солиқ тўловчи умидсизланади ва ҳаммадан хафа бўлади, турли инстанцияларга шикоят ёзишни бошлайди. Таъкидлайманки, бугунги кунда бундай ҳоллар талай.\n- Қандай тўғри амалга ошириш мумкин?\n- ЖШДС бўйича имтиёзни қўллаш жисмоний шахснинг асосий иш жойи бўйича, асосий иш жойи мавжуд бўлмаганда – давлат солиқ хизмати органлари томонидан яшаш жойи бўйича йиллик жами даромад тўғрисидаги декларация асосида солиқни ҳисоблаш чоғида амалга оширилади.\nХатони тўғирлаш – бу ҳам солиқ агенти, яъни иш берувчининг иши. Бухгалтер бунда 2007 йилдаги СКнинг 46 ва 184-186-моддаларига амал қилиши керак. Қуйидагиларни амалга ошириш лозим:\nқайта ҳисоб-китоб қилиш ва ходимга ориқча ушланган маблағларни қайтариш;\nсолиқ ҳисоботини қайта топшириш.\nАгар хатони бухгалтернинг ўзи аниқласа ва уни текширувга қадар тузатса, жарималар ва санкциялар қўлланмайди.\nФақат солиқ тўловчи мажбурий декларацияланиши лозим бўлган даромадларга эга бўлган тақдирда солиқ инспектори қайта ҳисоб-китоб қилиши ва ортиқча тўланган сумма қайтарилишида кўмаклашиши мумкин. 2020 йилда декларацияни топшириш муддати 1 августга қадар узайтирилди .\nЭслатиб ўтамиз, 2007 йилдаги СКнинг 189-моддасига асосан декларация асосида солиқ солинадиган даромадларга Ўзбекистон Республикаси резидентларининг тўлов жойида солиқ солинмаган қуйидаги даромадлари киради:\n2007 таҳриридаги СКнинг 38-моддасига асосан солиқ тўловчи нафақат 2019 йил учун имтиёзга ҳуқуқни тасдиқловчи ҳужжатларни тақдим этиш ва қайта ҳисоб-китобни талаб этиш ҳуқуқига эга. Солиқ низолари бўйича даъво қилиш муддати солиқ даври тугаганидан кейин 5 йилни ташкил этади.\n2019 йилда тўланган моддий ёрдамга солиқ солишдаги хатоларни қандай тузатиш мумкин


“Ўзбекнефтгаз” аҳолига газ етказиб беришдан манфаатдор эмасми? — Teletype\n“Ўзбекнефтгаз” аҳолига газ етказиб беришдан манфаатдор эмасми?\n30 ноябрь куни АОКА пресс-холида ўтказилган матбуот анжуманида “Kun.uz” Интернет нашрининг мухбири Исломбек Муродалиев жаҳон бозорида газга бўлган талаб ва маҳсулот нархи кескин пасайганда, бу тушунча қанчалик ўзгаргани билан қизиқди.\nМухбирнинг ушбу саволига “Ўзбекнефтгаз” АЖ Бошқаруви раиси Меҳриддин Абдуллаев қуйидагича жавоб берди:\n– Молиячи нуқтаи назаридан газнинг нархи мутаносиб эмас, деган принциплар кўпчиликни безовта қилади. Чунки жаҳон нархларида газнинг 1 куб метри 100–98 АҚШ долларига сотилса, бизда унинг нархи 38 АҚШ долларини ташкил этади.\nЛекин “Ўзбекнефтгаз” АЖга берилаётган имтиёзлар, яъни тўғридан-тўғри капитализация қилинаётган кредитлар, имкониятларнинг ҳаммасини жамлаганимизда, биз 31 АҚШ долларига сотишдан ҳам манфаатдор бўлиб чиқамиз.\nЛекин “Ўзбекнефтгаз” АЖ хўжалик субъекти сифатида ўз акциядорлари ва давлатнинг олдида ҳисобдор саналади.\nИккинчидан, бу ижтимоий йўналиш. Аҳоли дунё нархларини кўтармайди. Мен ўйлайманки, бу босқичма-босқич аҳолининг даромадидан келиб чиқиб, келажакда ҳал этилади.\nDecember 2, 2020, 08:30


Huquqburch.Uz - 11-1230/1150 - сонли қарор\n11-1230/1150 - сонли қарор\n2012 йил15май (кўчирма)\nДаъвогар хўжалик судининг мажлисига келмаган ва ишни ўзининг иштирокисиз кўриб чиқишга розилик бермаган бўлса, даъво аризаси кўрмасдан қолдирилади\n«Ўздавэнергоназорат» электр энергетикада назорат бўйича давлат инспекцияси (бундан буён матнда — Инспекция) хўжалик судига ариза билан мурожаат қилиб, «Алимкент пахта тозалаш заводи» очиқ акциядорлик жамиятидан 1550445 сўм жарима ундиришни сўраган.\nБиринчи инстанция судининг ажрими билан даъво ариза кўрмасдан қолдирилган.\nКассация шикоятида даъво аризани иш юритувига қабул қилиш ва уни суд муҳокамасига тайинлаш тўғрисидаги ажрим Инспекция томонидан қабул қилиб олинмаганлиги ва Инспекция суд муҳокамаси тўғрисида хабардор қилинмаганлиги сабабли суд ажримини бекор қилиб, ишни янгидан кўриш учун биринчи инстанция судига юбориш сўралган. Кассация протестида эса суд ажримининг давлат божини ундириш қисмини қонунга мувофиқлаштириш сўралган.\nСудлов ҳайъати шикоят ва протестда келтирилган важларни муҳоркама қилиб, ишдаги ҳужжатларни ўрганиб чиқиб, қуйидагиларга кўра суд ажримининг давлат божи ундириш қисмини бекор қилишни лозим топади.\nИш ҳужжатларидан кўринишича, Инспекциянинг «Алимкент пахта тозалаш заводи» очиқ акциядорлик жамиятидан 1550445 сўм жарима ундириш ҳақидаги даъво аризаси иш юритувига қабул қилиниб, ишни кўриш 2012 йил 14 февралга тайинланган. Даъво аризасини иш юритувга қабул қилиш ва уни суд муҳокамасига тайинлаш тўғрисидаги ажрим Инспекция томонидан 2012 йилнинг 30 январида почта хизмати орқали қабул қилиб олинган (и.в.20) бўлса-да, унинг вакили суд мажлисига келмаган, даъво аризаси бўйича ўз фикрларини билдирмаган.\nЎзбекистон Республикаси Хўжалик процессуал кодекси 88-моддасининг 6-бандига кўра, даъвогар хўжалик судининг мажлисига келмаган ва ишни узининг иштирокисиз кўриб чиқишга розилик бермаган бўлса, даъво аризаси кўрмасдан қолдирилади.\nБиринчи инстанция судининг ажрими билан даъво ариза асосли равишда кўрмасдан қолдирилган бўлса-да, суд давлат божини ҳисоблашда хатоликка йўл қўйган.\nЎзбекистон Республикаси Хўжалик процессуал кодекси 92-моддаси биринчи қисмининг 1-бандига мувофиқ даъвонинг баҳоси пул маблағларини ундириш тўғрисидаги даъволар бўйича ундириладиган суммага қараб аниқланади.\nЎзбекистон Республикаси Вазирлар Маҳкамасининг «Давлат божи ставкалари ҳақида» 1994 йил 3 ноябрдаги 533-сонли қарори билан тасдиқланган давлат божи ставкаларининг 2-бандида даъво баҳоси 1 млн. сўмдан 10 млн. сўмгача бўлганда, даъво баҳосининг 2 фоизи миқдорида давлат божи ундирилиши белгиланган.\nДаъвогар даъво баҳосининг 2 фоизи — 31008 сўм давлат божини олдиндан тўлаб, хўжалик судига даъво тақдим қилган.\nБиринчи инстанция суди эса асоссиз равишда даъвогардан қўшимча равишда 598192 сўм давлат божи ундирган.\nСудлов ҳайъати юқорида кўрсатилганларни эътиборга олиб, суд ажримининг Суд ва адлия органларини ривожлантириш жамғармасига 598192 сўм давлат божи ундириш қисмини бекор қилишни лозим топади.\nБиринчи инстанция суди даъвогарнинг суд мажлисига келмаганлиги сабабли даъво аризани кўрмасдан қолдириш тўғрисида қонуний тўхтамга келганлиги сабабли, судлов ҳайъати ажримнинг қолган қисмини ўзгартиришга ёки бекор қилишга асос йўқ деб ҳисоблайди.


14 июл 2020, Тошкент вақти: 21:49\nСирдарë вилоят, Ширин шаҳрида 57 яшар С.Р. ўз қўшнисининг уйига девор ошиб кириб, 15 яшар қиз Ж.Х ни калтаклаб, зўрлагани ҳақидаги ариза шаҳар Ички ишлар бўлимида қайдга олингани 3 сентябрь куни Озодликка маълум бўлди.\nҚизнинг акаси Ëдгор 17 августда юз бергани айтилаётган бу воқеа тўғрисида эшитган заҳоти Россиядан қайтиб келган. Унинг Озодликка иддао қилишича, "зўравон қўшни ишни бости-бости қилишга уринмоқда".\nШирин шаҳар ИИБдан олинган маълумотга кўра, воқеа юзасидан терговгача дастлабки суриштирув бошланган.\nОмбудсмен идорасининг Сирдарëдаги минтақавий бўлими ходимининг Озодликка айтишича¸ мазкур воқеа ҳуқуқий назоратга олинган.\nИИБ вакили қиз воқеа ортидан касалхонага ëтқизилганини ва воқеа юзасидан терговгача дастлабки суриштирув бошланганини 4 сентябрь куни Озодликка айтаркан, деди:\n- Суриштирувни Ширин шаҳар ички ишлар бўлими катта терговчиси Достон Саломов олиб бормоқда. 1962 йилда туғилган¸ муқаддам судланмаган ва маҳалла масжиди ва МФЙдан яхши характеристикаси бўлган, ҳожилик мақомидаги гумонланувчига нисбатан ҳали эҳтиëт чораси қўлланилмади. 2004 йилда туғилган ўқувчи қиз Ж.Х. воқеадан сўнг 5 кун касалхонада врачлар назоратида бўлиб, ҳозир 9 синфда ўқишни давом қилдирмоқда.\nВоқеа гувоҳлари ва қизнинг адвокати гапларидан маълум бўлишича¸ 57 яшар С.Р. қўшни қизнинг уйда ëлғиз қолган пайтини аниқ билиб, девордан ошиб тушган.\nСинглисининг айтганларига таяниб, Ëдгорнинг айтишича, қиз олдин калтакланиб, кейин ечинтирилган. С.Р.нинг ўзи ҳам шимини ечиб ташлаган. Воқеа устига келиб қолган онанинг эса, қўл-оëғини боғлаб, дўппослаб бошқа хонага олиб бориб устидан қулфлаб қўйган. Бақир-чақирни эшитиб етиб келган қўшнилар зўравонни қиз устидан ажратиб олишган.\nОзодлик мухбири воқеа содир бўлган хонадон қўшниси (эркак киши) билан ҳам гаплашди. Қўшнининг айтишича, “ҳожи бобо қочишга уринган”:\n- Қизнинг ота-онаси кар-соқов, ҳеч нарсани эшитмайди, деб ўйлаган бу ҳожи бобо. Биз устига кириб борганимизда қочмоқчи бўлди. Соқол қўйган кап-катта одам иштонсиз қочиб кетмоқчи бўлди. Биз милиса чақирдик. Ҳаммамиз тушунтириш хати ëзиб бердик.\nЖинсий зўрлангани гумонланаëтган қизнинг адвокати Шерали Набиевнинг 4 сентябрь куни Озодликка билдиришича¸ қизнинг ўзи ва онаси гувоҳлик беришига қарамасдан, мазкур оғир жиноятни оддий безорилик деб малакалашга уриниш кетмоқда:\n- Қизнинг уйига девор ошиб кириб, уриб-калтаклаб, ечинтириб зўрлаган. Буни қизнинг ўзи тушунтириш хатида ëзган. Воқеа устига келган онасининг тушунтириш хатида С.Р.нинг иштонсиз бўлиб олгани ва қизнинг беҳуш ëтгани ëзилган. Икки марта ҳажга борганини пеш қилган С.Р. докторлар ва ИИБ ходимларга босим қилиб, жавобгарликдан қутулиб қолиш ниятида. Шуни инобатга олиб қизнинг акаси Ўзбекистон Бош прокуратурасига ҳам ариза берди. Жиноят маҳаллий амалдорлар тарафидан бости-бости қилинишидан хавотирдамиз.\nМўматалоқ бўлган бадан ва қаттиқ стресс\nОзодлик мухбири қиз олиб келинган Тез тиббий ëрдам станцияси врачи билан гаплашди. Врачнинг айтишича¸ қиз касалхонага келтирилганида баданида гематомалар бор, ўзи қаттиқ стрессда бўлган эди.\nБости-бости қилиш истаги\nКасалхона врачининг Озодликка айтишича¸ зўрлангани ортидан касалхонага олиб келинган бемор ҳолатини дафтарга қайд қилиш чоғида қизни зўрлашда гумон қилинган отанинг ўғиллари етиб келиб “дафтарга қайд қилманглар” дея босим қилишган.\n- Ҳожи аканинг икки ўғли намунали уй қурадиган катта тадбиркор. Яқинда биттаси медаль ҳам олди. Ўша куни келиб, дағдаға қилиб, врачлардан ҳолатни расмийлаштирмасликни талаб қилиб туриб олишди¸ деди Тез тиббий ëрдам станцияси врачи.\nЗўрлангани иддао қилинаëтган қизнинг акаси Ëдгорнинг Озодликка айтишича¸ С.Р. нинг ўғиллари “аризани қайтариб ол” дея унга ва оиласига босим қилмоқда.\n15 яшар қизни зўрлаганликда гумон қилинаётган С.Р. билан ҳам, унинг ўғиллари билан ҳам боғланишнинг, воқеанинг улар талқинидаги версиясини эшитишнинг имкони бўлмади.\nОмбудсмен вакили: Воқеа назоратга олинди\nОлий Мажлиснинг инсон ҳуқуқлари бўйича Омбудсмен идорасининг Сирдарëдаги минтақавий бўлими ходими Гули Умаралиеванинг Озодликка айтишича¸ мазкур воқеа ҳуқуқий назоратга олинган ва гумон қилинаётган шахс, айби исотланса, қонун доирасида жавобгарликка тортилади.


Aллoмa Муҳaммaд Aввoмa билaн суҳбaт: Тасаввуф, Ал-Азҳар ва танқидларга муносабат (тўртинчи қисм) | Azon.uz - Ахборот-таҳлилий портал\n(аввали бу ерда)\n– Тaсaввуф билaн oрaнгиз қaндaй?\n–Тaсaввуф ҳaм бoшқa илмлaр кaби бир илмдир. Тaсaввуф билaн шуғуллaнгaн ҳaр бир кишини ҳaм сўфий дeйилмaйди. Xусусaн, oxирги пaйтлaрдa бу илмгa aҳл бўлмaгaн кишилaр aрaлaшди. Aммo тaсaввуфнинг aсли вa мaнбaси Ислoмнинг руҳи бўлишидир. Буни ҳeч ким инкoр қилoлмaйди. Мисoл учун ибн Тaймия рoҳмaтуллoҳи aлaйҳ буюк сўфийдирлaр. “Ал-Убудият” китoбигa қaрaсaнгиз, у eрдa ибн Тaймиянинг сўфийлик сифaтлaрини aниқ рaвшaн кўрaсиз. Шунингдeк, ибни Қaййим ҳaм буюк сўфийдир. У кишининг “Мaдoрикус-сoликийн” aсaригa қaрaсaнгиз буни тушунaсиз. Oлимлaр "ЖАРЛИК ФАРИШТАСИ".\n2012 йилда Австралияда Дон Ричи исмли шахс вафот қилди. Уни танимаганлар учун:\n"Дон Ричи кишилар ўз жонига қасд қиладиган бир машҳур жарлик ёқасида истиқомат қилар эди. У ўзгача иш қилишга қарор қилди. У 45 йил давомида жарлик яқинида ўтириб 160 дан ортиқ инсонни ўз жонига қасд қилиш фикридан қайтариб ҳаётнинг муҳим эканлигига ишонтира олди. Маҳаллий аҳоли уни "жарлик фариштаси" деб номлашган эди. У 2010 йилда "йил одами" мукофотини олди. Келаси йили эса "миллат қаҳрамони" унвонини олди".\nГоҳида инсон яшашда давом этиш учун шафқатли қўлга, илиқ сўзга муҳтож бўлади. Инсонлар ҳаётни эмас ўзларига ёқмайдиган шароитни кўпроқ ёмон кўришади. Шароитлар гоҳида инсонни ютиб юборадиган даҳшатли махлуққа айланади. Инсоннинг бу махлуққа қарши курашадиган ягона қуроли яшашга бўлган умиди ҳисобланади.\nБиз инсонмиз. Табиийки, гоҳида заифлашиб қоламиз. Эҳтимол баъзингизнинг ёдига Расулуллоҳ саллоллоҳу алайҳи ва салламнинг: "Албатта ўз жонига қасд қилган киши дўзахдадир!", деган ҳадислари келгандир. Тўғри, бу ҳадис саҳиҳ ҳадис. Аммо бу ҳадис инсонлар дунё тор бўлганида ўз жонига қасд қилмасин деган мақсадда айтилган.\nБағрикенг дин, инсонларга меҳрибон бўлишимизни ўргатган шариат ҳақида нима ҳам дейишимиз мумкин?!\nУ бизга "яхши сўз садақа", деди. У бизга "биродаринг юзига табассум қилишинг садақа", деди. У бизга "раҳмлиларга Раҳмон раҳм қилади", деди. У бизга "инсонларни хотиржам қилиш ибодат", деди.\nИнсонлар ўтадиган йўлдан уларга азият берадиган нарсани олиб ташлашни иймоннинг шохларидан бири деган динимиз албатта инсонларнинг қалбидан азият берадиган нарсани олиб ташлашга ундан кам баҳо бермайди!\nБиз мусулмонлар инсонларга суянч бўлишда Дон Ричидан кўра анча ҳақлироқмиз!имизнинг ҳaммaлaри сўфийдирлaр. Лeкин тaсaввуф уч қисимдaн ибoрaтдир:\n1. Шaйx билaн биргaликдa бўлиш, мурид-муршид aлoқaси вa сулукият oдoби\n2. Axлoқий тaсaввуф, нaфс пoклиги вa тaрбияси. Имoм Ғaззoлийнинг “иҳё”дaги услублaри вa Шaърoнийнинг бaрчa китoблaри шу турдaдир.\n3. Бу қисмдaги тaсaввуфгa “ҳaқиқaт вa ирфoн илми” дeйдилaр, Мҳйиддин ибн Aрaбий, Aбдулкaрим aл-Жилий вa бoшқa шулaргa ўxшaгaнлaр бу қисмдaлар. Бу қисм тaсaввуфдa oлинaдигaн xусуслaр бўлгaни кaби, рaд этилaдигaн тaрaфлaри ҳaм бoр. Биринчи вa иккинчи қисмдaги тaсaввуфни oлимлaримиздaн ҳeч бирлaри рaд ёки инкoр қилмaгaн. Ислoм oлимлaрининг ҳaр бирлaри тaсaввуфнинг биринчи вa иккинчи қисмигa бoғлиқ сўфийлaрдир дeсaм ҳaқиқaтгa xилoф ёки мубoлaғa бўлмaйди. Мeн aниқ aйтa oлaмaнки, ҳeч ким бу турдaги тaсaввуфни рaд қилгaн бир дoнa oлим кўрсaтa oлмaйди.\nЛeкин учинчи қисмдaги тaсaввуф мaвзуси бирoз мурaккaбдир.\n– Aзҳaр вa у eрнинг устoзлaридaги илмий сaвиялaрининг зaифлиги нимaдa дeб ўйлaйсиз?\n– Бoшлиқлaр вa дaвлaтдa.\n– Ғумoрийлaр билaн бoғлиқ фикрингиз қaндaй?\n– Xулoсa сифaтидa aйтсaм, мeн улaрни яxши тaниймaн. Xусусaн Aҳмaд aл-Ғумoрий вa Aбдуллoҳ aл-Ғумoрий устoзлaрни… Илмий сaвиялaри жудa ҳaм яxшидир. Суннaт бoрaсидa билимлaри кeнгдир. Xусусaн, Aбдуллoҳ aл-Ғумoрий ҳaзрaтлaрининг суннaт, қиёсий фиқҳ вa усулдa дaрaжaлaри жудa юқoридир. Oрaлaридa шoз қaрaшлaргa эгa кишилaр Aҳмaд aл-Ғумoрий вa Aбдулaзиз aл-Ғумoрийлaрдир. Ҳaр иккoвлaрининг ҳaм қaлaмлaри вa тиллaри ўткирдир. Aбдуллoҳ aл-Ғумoрий ҳaзрaтлaри эсa тиллaри вa қaлaмлaри тoзa, виқoрли вa илмдa oлий дaрaжa сoҳибидир. Aзҳaрдa тaълим oлгaнлaр. Усул илмидaги чуқур тaжрибaси унгa бу xислaтлaрни қўлгa киритишигa сaбaб бўлгaн.\nҒумoрийлaрнинг шиaлик тaмoйили oчиқ-oйдиндир. Мaсaлaн, Aбдулaзиз Ғумoрийнинг “Aл-бaҳис aн илaли-тaъни фил-Ҳoрис” нoмли бир рисoлaси бoр. “Ҳoрис” дeгaни бу муҳaддислaр “aл-ҳoрисул-aъвaр” (ғилaй ҳoрис) дeйдигaн oдaмдир. Ҳaзрaти Aли рoзиaллoҳу aнҳудaн ривoятлaри бoр. Oлимлaримиз уни зaиф дeгaн. Aммo Aбдулaзиз Ғумoрий уни сиқa (ишoнчли) вa қaвий бир рoвий экaнлигини исбoтлaш учун бу рисoлaни ёзгaн. Бундaн тaшқaри, унинг имoм Буxoрийнинг “Сaҳиҳ”лaри ҳaқлaридa бaъзи гaплaри бoр. Ёшлик пaйтидa ёзгaн китoблaридa бирoз ҳaвфсирaгaн… Шунинг учун aкaси Aҳмaд Ғумoрий унинг рисoлaсини ўқигaн вa бир қaнчa тaълиқлaр ёзгaн. Aбдулaзиз Ғумoрий хaфсирaб тургaн пaйтдa Aҳмaд Ғумoрий “қўрқмaсдaн дaвoм этaвeр” дeр экaн. Aҳмaд Ғумoрийнинг oxирги рисoлaси “aл-Муғир”нинг oxиридa мaшҳур бир сўзи бoр: “Сaҳиҳaйннинг бaъзи ҳaдислaрини тўқимa экaнлигигa ҳукм қилишдaн тoртинмa!”\n– Сaққoф ҳaқидa нимa дeйсиз?\n– Сaққoф тoлиби илм бўлoлмaди. “Тaноқузоту-Aлбoний” (Aлбoнийнинг иxтилoфлaри) нoмли китoб билaн баъзи тoлиби илмлaрнинг қaлбини зaбт этди. Бу тaлaбaлaр Aлбoнийгa рaддия ёзишни дин дeб ўйлaмoқдaлaр. Сaққoф Ғумoрийлaрдaн тaъсирлaнди. Ёзиш учун журъaтни улaрдaн oлди…\nXусусaн, Aҳмaд Ғумoрийнинг шoз фикрлaридaн кўп тaъсирлaнди. Oxир-oқибaт йўлдaн oзиб, бидъaтлaрлaрнинг ҳaммaсигa қўл урди.\n– Сиз ҳaқингиздaги тaнқидлaргa қaндaй қaрaйсиз? Мaсaлaн, ибн Ҳaжaрнинг “Тaқрибут-тaҳзиб” китoбигa қилгaн тaҳқиқингизни тaнқид қилгaнлaр бўлди…\n– Инсoф вa aдoлaт билaн тaнқид қилгaнлaрни бoшимиз устидa ўрни бoр. Ғaрaз ниятли тaнқидчилaр эсa ҳурмaт қилинмaйди. Aммo мeн бир нaрсa сўрaмoқчимaн: Биз “aт-Тaқриб”ни нaшр қилишимиздaн oлдин Aбдулвaҳҳoб Aбдуллaтиф рoҳмaтуллoҳи aлaйҳ тoмoнлaридaн тaйёрлaнгaн нaшр бoр эди вa у ўн минглaб тирaждa нaшр қилингaнди. Бу нaшрдa жудa кўп xaтoлaр бoр эди. Aл-Oсимa нaшри чиққaнидa ўғлим Муҳиддингa: “Aбдувaҳҳoб ҳaзрaтлaрининг “aт-Тaқриб” нусxaсини oл вa мeн муaллиф нусxaси билaн сoлиштириб чиққaн вa устигa қaлaм билaн ёзиб қўйгaн тузaтишлaримни сaнaб чиқ”, дeдим.\nФaқaт биринчи жилднинг ўзидa бир минг икки юз ўттиз бeштa бoсмaxoнa xaтoси бoр эди. Иккинчи жилддa ҳaм шунчa xaтo бoр дeйлик – aммo ундaн ҳaм кўп дeб ўйлaймaн – жaми икки минг бeш юз ёки ундaн ҳaм кўпрoқ xaтo. Aбдулвaҳҳoб ҳaзрaтлaрининг нaшрлaри нимaгa бир бoрa тaнқидгa учрaмaди, лeкин мeнинг бoсмaм бу дaрaжaдa кўп тaнқидгa oлинди? Ҳoлбуки, қилингaн тaнқидлaрни инoбaтгa oлиб мeн нaшр қилгaн нусxaдa жaми юзтa xaтoлик бoр. Шу инсoфдaнми, шу oдoбдaнми? Бундaн тaшқaри, бу xaтoлaр 1406 ҳижрий сaнaдa бoсилгaн биринчи нaшргa тeгишлидир. Кeйинги бoсмaлaрдa улaр тўғрилaнди. Лeкин шунгa қaрaмaсдaн тaнқид aввaлги нaшргa aсoслaнишдa дaвoм этди. Бирoқ, бу ишлaрнинг сaбaбини билaмaн. Aбдулвaҳҳoб ҳaзрaтлaрининг бoсмaлaридa йўл қўйилгaн xaтoлaргa эътибoр бeрмaсдaн, бaрчa тaнқидлaр фaқaт мeнинг устимгa ёғилишининг нимa сaбaбдaн экaнлигини билaмaн. Чунки мeн китoбгa бир сaҳифaгa яқин мaтн ёзиб Aбу Ҳaнифa рaзиaллoҳу aнҳуни мудoфaa қилдим. Бoшқaчa aйтгaндa: Муҳaммaд Aввoмaнинг ягoнa aйби Aбу Ҳaнифa рoзиaллoҳу aнҳуни ҳимoя қилгaнидир.\n“Туҳмaтчилaр, унгa бўлгaн сeвгим учун мeнгa туҳмaт қилурлaр” (шеър)\nЭртaми-кeчми, aлбaттa, Aллoҳнинг ҳузуридa кўришaмиз.\n– Oлимлaргa, муҳaққиқлaргa вa тoлиби илмлaргa қисқaчa қaндaй тaвсиялaрни бeрaсиз?\n– Қисқa вa шaxсий тaвсиям шундaн ибoрaтки, шубҳaсиз, бу илм диндир: шундaй экaн динингизни кимдaн oлaётгaнингизгa нaзaр сoлинг. Бу илм сoдиқлик илa eткaзиш кeрaк бўлгaн бир oмoнaтдир. Эй инсoнлaр, oмoнaтни сaдoқaт билaн эгaсигa тoпширинг. Бидъaтчилaр бизни eб-битиришидaн oлдин бу oмoнaтни сaдoқaт билaн сaқлaшимиз бўйнимиздaги вaзифaдир. Бидъaт-xурoфoтлaр бизлaрнинг сaфлaримизни бузиб юбoрмaсидaн тўплaнишимиз вa ҳaётимизни, aтрoф-муҳитимизни вa мaскaнлaримизни ислoҳ қилишимиз кeрaк.\nМaсaлaн, Aҳмaд Шинқитий ҳaзрaтлaри илм xусусидa қилни қирқ ёргaн кишилaрдaн биридир. Бирoқ у киши уч юз йил oлдин яшaмoқдa… Яъни у уч юз йил oлдинги oлимлaрнинг зaмoндoши… У бугунги кунни билaдигaн вa бугунги кундa мурoжaaт қилинaдигaн oлим эмaс. Бу устoзимиздaн мaълум бир миқдoрдa фoйдaлaнa oлaмиз. Бирoқ, зaмoнaвий oлимлaримиз ўз aсрининг инсoни бўлишлaри кeрaк. Aтрoфидa бўлaётгaн ҳoдисaлaрдaн бoxaбaр бўлишлaри кeрaк. Илм мaсъулиятини лoйиқ тaрздa aдo этиш кeрaк.\nТoлиби илмлaргa нaсиҳaтим шуки, тaлaбa вa китoб, жaнг мaйдoнидaги aскaр вa қурoл мисoлидир. Тoлиби илмлaр ҳaм жaнг мaйдoнидa ислoм душмaнлaри вa жaҳoлaтгa қaрши курaшмoқдaлaр. Жaнг мaйдoнидa қурoлини тaшлaгaн aскaрнинг ҳoли нимa бўлaди? Ҳaрбий жинoят қилгaн бўлaди. Ҳaрбий мaҳкaмa тaшкил қилинaди вa ўлимгa ҳукм қилинaди. Ҳудди шундaй, тoлиби илм ҳaм китoбини қўлидaн туширсa, ҳaрбий жинoят қилгaн бўлaди… Китoб, тoлиби илмни кeчаю-кудуз oлдидa oлиб юрaдигaн дўстидир. Aммo илмни устoздaн oлиш кeрaк. Бўлмaсa китoбнинг ўзи кифoя қилмaйди… Aлбaтта бир устoзнинг ҳузуридa тиз чўкиб ўтириш кeрaк. Oлимлaр билaн биргa бўлиш, улaрнинг суҳбaтлaридa вa мaжлислaридa бўлиш кeрaкдир.\nИлм тaлaб қилишдa дaвoмли бўлиш вa тaқвo қилишимиз кeрaк. Илм тaлaб қилишдa ишoнчли вa тўғри йўлни тутиш кeрaк. Ўзимгa вa тoлиби илмлaргa қилaдигaн нaсиҳaтим шулaрдaн ибoрaт. Aллoҳ тaoлoнинг ўзи ёрдaмчимиз бўлсин… Унинг ўзи бизгa кифoя қилaди.\nAллoҳим, Пaйғaмбaримиз ҳaзрaти Муҳaммaд сoллaллoҳу aлaйҳи вaсaллaмгa, у кишининг aҳли бaйтлaригa вa сaҳoбaлaригa сaлoт вa сaлoмлaримизни eткaз! Aллoҳдaн фoйдaли илм, ҳaлoл ризқ вa мaқбул (қaбул бўлaдигaн) aмaл сўрaймиз. Бaрчa ҳaмду-сaнoлaр oлaмлaрнинг рoббиси Aллoҳгaдир.\nаллома Шайх Муҳаммад Аввома Махсус Мақолалар суҳбат


04 август 2020, Тошкент вақти: 13:37\nLahore, August 14, 2015.\nЯқин вақт ичида Покистонда Ўзбекистоннинг қишлоқ хўжалик техникасини йиғувчи корхонани ишга тушириш режалаштирилмоқда.\nБу ҳақда Спутник нашри "Ўзагротехсаноатхолдинг" компанияси раисиНодир Отажоновга таяниб хабар қилди.\nОтажоновга кўра, Покистондаги корхона бир-икки ойнинг ичида очилиши мумкин, жорий йил охиригача эса, очилиши аниқ.\n“Покистон Ўзбекистоннинг қишлоқ хўжалиги соҳасидаги тажрибаси ва технологияларига қизиқиш билдирмоқда. Бу мамлакатда чигит экишни механизациялаштириш даражаси 50 фоиздан ошмайди. Шу кунда бу мамлакат ҳукуматига ўзбек технологияларини Покистон шароитида тадбиқ этиш тўғрисидаги қарор лойиҳасини тақдим этиш юзасидан иш олиб борилмоқда”, деган "Ўзагротехсаноатхолдинг" компанияси раисиНодир Отажонов.


«Толибон» савдогарларга барча манекенларнинг бошини кесишни буюрди - Bugun.uz\n«Толибон» савдогарларга барча манекенларнинг бошини кесишни буюрди\n13:12 | 03-01-2022\n«Толибон» Ҳирот вилоятида кийим-кечак савдоси билан шуғулланувчи дўкон эгаларига барча манекенларнинг бошини олиб ташлашни буюрди. Бу ҳақда «The Times» хабар берди.\nМаълум қилинишича, бу талабга «Толибон» расмийларининг манекенларни санамлар деб ҳисоблагани сабаб бўлган. Талаб «Толибон»нинг Ислом динини назорат қилиш учун масъул бўлган Ҳирот вазирлиги томонидан эълон қилинган. Улар ягона илоҳ ҳисобланган фақат Аллоҳни тан олган Исломда бутларга сиғиниш гуноҳ саналишини айтган.\nДастлаб бўлим дўкон эгаларига манекенларни бутунлай олиб ташлашни буюрган, бироқ улар бунга рози бўлмаган ва бу қадам катта молиявий йўқотишларга олиб келишини айтган. Савдогарларнинг шикояти вазирлик бошлиғи Шайх Азизу-Раҳмоннинг фикрини ўзгартиришга ва кўпроқ «муросавий» буйруқ чиқаришга — манекенларнинг бошини кесишга ундаган.\n«Манекенларнинг бошларини кесиш эмас, балки ёпиш керак. Ҳар бир манекен 100, 80 ёки 70 доллар туради ва уларнинг бошини кесиш катта молиявий йўқотишга олиб келади», — деган хиротлик бизнес эгаси ва савдо раҳбари Абдул Вадуд Фаиз Зада.\nМуҳаммад Юсуф исмли яна бир тадбиркорнинг қўшимча қилишича, барча кафолатларга қарамай, «Толибон» ўзгармаган. «Улар халқаро эътирофга эга бўлишмаган, аммо шунга эришса, янада қаттиқроқ чекловларни қайтаришади», — дейди у.\nАввалроқ «Толибон» ҳаракати аёлларга нисбатан янги тақиқ жорий этганди. Шунингдек, «Толибон» ҳаракати Афғонистон жанубидаги Қандаҳор вилоятида телевидение ва радиода аёл бошловчиларнинг чиқишини тақиқлаганди.


30 Июль 2021 12:55\nNUR-SULTAN. Kazinform - Қозоғистонда инновацион грантлар учун иккинчи танловга аризаларни қабул қилиш бошланди. Бу ҳақда Қозоғистоннинг Рақамли ривожланиш, инновациялар ва аэрокосмик саноат вазири Бағдат Мусин Fasebook саҳифасида ёзди, деб хабар қилади Kazinform.\n«Бу йил, 1 февралдан 12 февралга қадар биз инновацион грантлар учун пилот танловини ўтказдик. Ҳаммаси бўлиб 661 та мурожаат келиб тушди ва жиддий таҳлил ва ҳакамларнинг танлашидан сўнг, фақат бешта номзод финал босқичига ўтди: «ForumVR», InTech-Forecast «МЭМ объектлари учун IT-дастурларни ишлаб чиқиш», «COWMAS - қорамоллар ҳақида маълумот «,« Smart Terminal»» лойиҳаси, «Faseplate». Уларга технологияларни тижоратлаштириш учун инновацион грантлар бериш бўйича келишувларга эришилди «, - деб ёзади вазир.\nПилот танлови асосида экспертлар ва грант олувчиларнинг фикрларини инобатга олган ҳолда, ҳамкасблар танлов шартларига ўзгартиришлар киритдилар. Энди танловда иштирок этишни истаганлар акселерация дастурининг муваффақиятини тасдиқловчи сертификатга эга бўлишлари керак. Бундан ташқари, танловнинг иккинчи ва учинчи босқичларида иштирок этиш учун аввало биринчи босқичдан ўтиш керак.\nМолиялаштириш шартлари ҳам ўзгарди. Биринчи босқични амалга ошириш учун инновацион грант миқдори 20 млн., Иккинчи ва учинчи босқичлар учун 80 млн. тенгедан ошмайди.\n«Кеча инновацион грантлар учун иккинчи танлов эълон қилинди. Аризалар https://qazinn.kz/ портали орқали 2021 йил 10-23 август кунлари қабул қилинади. Саволларингиз бўлса, тўғридан-тўғри Ильяс Оспановга ёки Community Qazlnnovations маслаҳат бериш Telegram-каналига ёзинг. Мен барча ижодкорларни ушбу танловда иштирок этишга таклиф қиламан, бу сизнинг стартапларингизни амалга ошириш ва ривожлантириш учун ажойиб имкониятдир. Омад тилаймиз! «, - деб ёзилган Fasebook саҳифасида.


Яшаш шароити | "Azim Zomin shifo"\nЛюкс турдаги хоналаримиз кенг ва шинам қилиб қурилган бўлиб, у ётоқхона ва кенг меҳмонхона залидан иборат. Бу турдаги хоналаримиз 2 хонали ҳисобланади. Кондиционер, IPTV (рақамли телевидения), замонавий санузел/ванна/душ, совутгич билан жиҳозланган. Ушбу хоналаримизда балкон ҳам мавжуд бўлиб, очиқ ҳаводан баҳра олишингиз мумкин. Хоналаримиз нархлари бир киши учун ҳисобланади (3 маҳал овқатланиш ва стандарт даволаш хизматлари билан).\nЯрим люкс турдаги хоналаримиз шинам қилиб қурилган бўлиб, у ётоқхона ва балкондан иборат. Бу турдаги хоналаримиз 1 хонали ҳисобланади. Кондиционер, IPTV (рақамли телевидения), замонавий санузел/ванна/душ, совутгич билан жиҳозланган. Хоналаримиз нархлари бир киши учун ҳисобланади (3 маҳал овқатланиш ва стандарт даволаш хизматлари билан).\nМасканимизда бепул Wi-Fi ҳам тарқатилиб, интернет билан ҳам боғланиш имконияти мавжуддир.\nБундан ташқари, масканимизда 3 ва 5 кишига мўлжалланган коттеджларимиз мавжуд бўлиб, барча коттеджларимиз замонавий усулда қурилган. Коттеджларимиз юмшоқ мебеллар, кондиционер, IPTV (рақамли телевидения), совутгичлар билан жиҳозланиб, алоҳида санузеллар мавжуд.\nШунингдек, масканимизда “иссиқ пол” иситиш тизимлари ўрнатилган бўлиб, қишда ҳам мароқли дам олишингиз учун шарт-шароитлар яратилган.


Туркманистонда ўзгаришлар кутилаяпти\n14 апрел 2021, Тошкент вақти: 12:40\nТуркманистондаги сиёсий аҳвол Сапармурод Ниёзов давридагидан кескин фарқ қилмаса, кузатувчилар ушбу мамлакатда айрим ижобий ўзгаришлар кузатилаётганини эътироф этадилар.\n14 декабр куни Туркманистонда парламент сайлови бўлиб ўтади. Шу кунда эски жараёнларнинг қайтарилиши кутилаётган бўлса-да, мазкур сайловлар туркман халқига янги ўзгаришларни олиб келадиган кўринади.\n14 декабр куни Туркманистонда бўлиб ўтадиган парламент сайловларида кўп нарсага "илк бора" деган таъриф берилади.\nЭнг асосийси, бу Қурбонқули Бердимуҳаммедов президентлиги остида илк бора ўтказилаётган парламент сайловидир. 2006 йилнинг декабр ойида Сапармурод Ниёзов вафот этгандан сўнг ҳокимиятга келган Бердимуҳаммедов шу кунгача ўз давлатининг халқаро майдонда яккалатиб қўйилишига қарши анча саъй-ҳаракатлар қилди.\nБундан ташқари, ЕХҲТ кузатувчилари илк бора катта гуруҳда бўлмаса ҳам, Туркманистондаги сайловларни бевосита мамлакат ичкарисидан туриб кузатади.\nЯна бир янгилик - бу гал сайловчилар 50 та номзодга эмас, балки 125 ўрин учун курашаётган номзодларга овоз берадилар.\nБундай ўзгаришларга қарамай, сайловчиларни рўйхатга олиш ва номзодларнинг сайловолди кампаниялари ўтмишдаги парламент сайловларидан ҳеч қандай фарқ қилмайдиган кўринади. Бироқ бундай камчиликлар кузатилаётганига қарамай, бу галги сайловларнинг Ғарб томонидан унчалик танқидга учрамаслиги тахмин қилинмоқда. Бунга сўнгги пайтда Турманистоннинг халқаро майдонда ўз обрўсини қайта тиклаш учун қилаётган саъй-ҳаракатлари ва мамлакатнинг энергия манбааларига бой эканлиги сабаб бўлиши мумкин.\nТуркманистондаги сўнгги парламент сайлови, яъни Сапармурод Ниёзов президентлиги давридаги 2004 йилги сайлов Ғарбда кескин танқид қилинган эди. Ўша даврда Қурбонқули Бердимуҳаммедов Туркманистон соғлиқни сақлаш вазири лавозимида фаолият юритаётган эди.\n2003 йилнинг август ойида Ниёзов парламентнинг айрим аъзоларини гўё ўзига қарши уюштирилган суиқасдга алоқадорликда айблаб, янги фармойишлар билан парламент ваколатларини камайтиришга муваффақ бўлган эди.\nТуркманистон парламенти фаолият юритишда давом этган, бироқ қонун чиқариш салоҳияти Халқ маслаҳати зиммасига юклатилган эди.\n2007 йилги президентлик сайловидан сўнг ҳокимиятга келган Қурбонқули Бердимуҳаммедов эса парламент ваколатларини қайта тиклашга киришди.\nЖорий йилнинг сентябр ойида Туркманистон Конституциясига киритилган ўзгартишларга мувофиқ, 14 декабр кунги сайловдан сўнг парламент қонун чиқариш салоҳиятини қайтариб олади ва ундаги ўринлар сони 75 тага ошади.\nБундан ташқари, Турманистон раҳбари мамлакатдаги сайловни назорат қилиш таклифи битилган мактубни ЕХҲТ йўллади.\nБердимуҳаммедов, шунингдек, халқаро кузатувчиларга ҳеч қандай тўсиқлар яратмаслик ва улар билан ҳамкорлик қилиш тўғрисида ўз расмийларига топшириқ берди:\n- Халқаро кузатувчиларнинг сайлов участкаларига боришига ва сайлов комиссияси расмийлари билан учрашишига ҳеч қандай тўсиқлар бўлмайди, - деганди Туркманистон раҳбари.\nБироқ, маълум бўлишича, ЕХҲТ Туркманистонга катта гуруҳдаги назоратчилар миссияси эмас, балки ўзининг Демократик институтлар ва Инсон ҳуқуқлари бўлими вакилларидан иборат кичик гуруҳни юборган.\n- Туркманистондаги сайловларни кузатиш мақсадида Ашхободдаги ЕХҲТ ваколатхонасига биз тўққиз кишидан иборат мутахассислар гуруҳи юбордик, - деди Демократик институтлар ва Инсон ҳуқуқлари бўлими вакили Йенс Хаген Эсченбахер.\nУнинг таъкидича, халқаро кузатувчиларнинг сони кам бўлгани туфайли Туркманистондаги сайловларни тўлиқ назорат қилиш имконияти чекланган.\n- Бу кичик гуруҳ бўлиб, улар сайлов участкаларига бориб, фуқаролар билан учрашиши мумкин. Бу сайловларни назорат қиладиган миссия эмас. Улар сайлов куни мазкур жараён қандай ўтаётгани тўғрисида маълумот йиғишлари мумкин, бироқ уларда сайлов жараёнини кенг миқёсда назорат қилиш ва баҳолаш имкони бўлмайди, - деди Йенс Хаген Эсченбахер.\nАйни пайтда сайлов арафасида ижобий ўзгаришлар кузатилаётганига қарамай, айрим масалаларда мамлакатнинг демократия сари ҳаракатланишидан умуман дарак йўқ.\nБунга мухолифатдаги сиёсатчиларнинг номзод сифатида рўйхатга олинмагани ва улар учун яратилган турли хил тўсиқларни мисол қилиб келтириш мумкин.\nҚурбондурди Дурдиқулиев расмийлар томонидан номзод сифатида рўйхатга олинмаган Туркманистон фуқароларидан биридир. Унинг Озодлик радиосига айтишича, Дурдиқулиев барча ҳужжатларни сайлов комиссияга белгиланган муддатдан олдин топширганига қарамай, расмийлар ҳужжат топшириш муддати ўтиб кетганини рукач қилиб, уни номзод сифатида рўйхатга олишдан бош тортган.\nДурдиқулиевнинг таъкидича, эндиликда у сайловда овоз бера олмаслиги ҳам мумкин:\n- 1 декабр куни ташаббускор гуруҳ менинг паспортим ҳукумат томонидан олиб қўйилгани ва ушбу сайловда менинг номзод сифатида қатнаша олмаслигим ёки овоз бера олмаслигимни қайд этилган мактубни ЕХҲТга йўллаган эди. Мен ЕХҲТ кузатувчиси билан учрашишга муяссар бўлдим ва у мазкур масалани Марказий сайлов комиссияда кун тартибига чиқаришга ваъда берди, - деди Қурбондурди Дурдиқулиев.


ЎзА - Суратларда акс этган кўнгил\n06.08.2018 18:35:35 Чоп этиш версияси\nКамолиддин Беҳзод номидаги Шарқ миниатюра санъати музейида Темур Саъдуллаевнинг 70 йиллик юбилейига бағишланган “Кўнгил шуури чизгилари” номли шахсий кўргазмаси очилди.\nРассом 1948 йилнинг 20 апрелида Жиззах вилояти Ғаллаорол туманида дунёга келган. Тасвирий санъатнинг дастгоҳли рангтасвир, маҳобатли рангтасвир ва китоб графикаси йўналишларида ижод қилиб келмоқда.\nУ устоз Чингиз Ахмаров билан биргаликда Самарқанддаги “Юлдуз” чойхонаси, Республика Фанлар академияси Санъатшунослик институти биноси, Бухорода Абу Али ибн Сино номидаги Маданият саройини деворий суратлар билан безаган.\nАбу Али ибн Синонинг 1000 йиллиги муносабати билан “Афшона” чойхонасига тўққизта деворий сурат туширган. 1991 йили Алишер Навоийнинг 550 йиллик таваллуди муносабати билан Адабиёт музейининг “Хамса” зали деворларига бешта деворий сурат паннолар композицияларини яратди.\nТемур Саъдуллаев китоб графикаси ва безак санъати ривожига ҳам салмоқли ҳисса қўшди. У Алишер Навоий ва Захириддин Муҳаммад Бобурнинг икки жилдлик китобларини нақшли безаклар билан нашрга тайёрлади. Бундан ташқари бир нечта халқ достонларига бағишланган иллюстрациялар ишлаган.\nСамарали ижодий фаолияти учун рассом Ўзбекистон Бадиий академиясининг “Кумуш медали” ҳамда Ўзбекистон Республикасида хизмат кўрсатган маданият ходими, унвони билан тақдирланган.\nУшбу кўргазма экспозициясидан жой олган асарлар буюк аждодларимизнинг маданий ва маънавий меросини қанчалик бой ва ранг-баранг эканлигининг ёрқин мисолидир. Айниқса, ижодкорнинг тарихий алломаларга бағишланган асарлари алоҳида диққатга сазовор.\nБугунги кўргазма экспозициясидан рассомнинг 60 га яқин рангтасвир ва китоб графикаси услубида ишланган композициялари ўрин олган.


10 июль, 2017, 18:20\nБу мавсум “Қўқон-1912” сафида Жавоҳир Сидиқов ўз ўйинлари билан кўпчиликнинг эътиборига тушди. Қўқонда ушбу футболчини мухлислар Мессига тенглашмоқда. Шу боис Жавоҳирни бошқа клублар ҳам “йўлдан урмаслиги” учун “Қўқон-1912” трансфер бўйича ҳаракатларини бошлаб юборган эди.\nSPORTS.uz интернет ахборот порталига маълум бўлишича, қўқонликлар “Пахтакор”дан Жавоҳир Сидиқовнинг трансфер ҳуқуқини сотиб олишган. Футболчи учун “Қўқон-1912” раҳбарлари тошкентликларга 75минг доллар берган бўлишлари мумкин.\nҲозирча ушбу маълумот борасида клублар ҳеч қандай хабар беришмаган.


23:46 / 13.10.2017\nАҚШнинг чиплар ишлаб чиқарувчи Qualcomm компанияси интеллектуал мулк бўйича Пекин судига Хитойда iPhone ишлаб чиқарилишини тақиқлаш талаби билан мурожаат қилди. Компания Apple’ни унинг технологияларини ҳақ тўламаган тарзда қўллашда айбламоқда. Бу ҳақда Bloomberg ахборот агентлиги хабар бермоқда.\n"Apple Qualcomm томондан яратилган технологияларни қўллаб, уларга пул тўламаяпти", деб айтди Qualcomm матбуот котиби Кристин Тримбл.\nQualcomm’нинг энг таниқли маҳсулотлари Snapdragon сериясидаги процессорлар ҳисобланади. Бу процессорлар замонавий смартфон, планшетларнинг аксариятида ва бошқа қурилмаларда қўлланади. Qualcomm даромадининг анчагина қисми, шунингдек, замонавий телекоммуникация тизимлари асосида ётган ихтиролардан патентларга тўғри келади.\nApple ва Qualcomm ўртасидаги қарама-қаршилик 2017 йил бошида бошланган. Ўшанда Apple Qualcomm‘ни лицензиялашнинг адолатсиз амалиётини қўллаш, чипларга нархларни ҳаддан ташқари ошириш ва бозор етакчиси мақомини суиистеъмол қилишда айблаб, унга қарши аксилмонопол шикоят берган. Шундан кейин кўп ўтмай Apple Qualcomm’га лицензия тўловларини тўламай қўйган.


Европа ўз молиявий ташкилотига эга бўлмоқчи\n10 апрел 2021, Тошкент вақти: 17:42\nЕвропа Иттифоқи расмийлари евро қадри пасайишининг олдини олиш ташвишидалар.\nГрецияда кузатилаётган молиявий бўҳрон Eвро ҳудудга кирган бошқа давлатларни евро қадри пасайиши олдини олишнинг янги йўлларини топиш хусусида бош қотиришга мажбур қилди. Eвро ҳудудда Халқаро валюта жамғармаси каби ташкилотини тузиш таклиф қилинмоқда.\nЕвропа комиссиясининг 9 март куни Брюсселда бошланган йиғилишида евро зонасида Европа валюта жамғармасини ташкил этиш таклифи кўпчилик диққатини ўзига жалб қилди.\nБу фикрни илк бор Германия Молия вазири Волфганг Шаубле 6 март куни расмий учрашув пайтида айтди. Унга кўра, Грецияда юзага келган молиявий бўҳронга қарши курашиш учун Европа давлатлари Халқаро валюта жамғармаси сингари ўзининг молиявий ташкилотга эга бўлиши керак.\nЕвропа валюта жамғармасининг вазифаси Халқаро валюта жамғармаси сингари евро зонасига аъзо давлат бўҳронга юз тутган пайтда сўнгги восита ўлароқ ёрдам қўлини чўзади.\nЕвропа Иттифоқининг матбуот вакили Амадеу Алтафаж Тардио Брюсселда журналистларга бўҳрондан аввал унинг юзага келиши эҳтимолини тан олиш ва уни бартараф этиш чораларини кўриш муҳим эканини айтди.\n- Ҳозирда биз бўҳронли вазият юзага келса, унга бевосита аралашиш, шунингдек, бундай вазият юзага келишини бартараф қилиш йўллари, унга қарши самарали ва превентив чоралар кўриш масаласини очиқчасига муҳокама қиляпмиз. Мен превентив чоралар кўриш масаласи ўта муҳим эканини алоҳида таъкидламоқчиман. Шу боис эътиборни евро зонасига аъзо давлатлар ўртасида иқтисодий ҳамкорликни мустаҳкамлаш масаласига қаратмоқчимиз, деди Европа Иттифоқи матбуот вакили.\nТардио Европа валюта жамғармаси Грецияни молиявий бўҳрондан қутқариш учун тузилмаётгани, аксинча, уни тузиш учун вақт кераклигини айтди. Маълумотларга кўра, ҳозирда Греция ҳукуматининг барча қарзлари қарийиб 400 миллиард АҚШ долларини ташкил этимоқда.\nАйни пайтда 8 март куни Германия Канцлери Ангела Меркел Европа валюта жамғармасини ташкил этиш таклифини “яхши” ва “қизиқ” деб, уни қўллаб-қувватлашини айтди.\nБироқ Германия раҳбари Европа валюта жамғармасига ким пул қўйиши, бу жамғарма Европа Иттифоқи структуралари, хусусан Европа комиссияси ва Европа Марказий банкидан қанчалар мустақил бўлиши каби масалалар пухта ишлаб чиқилиши кераклигини айтди.\nАнгела Меркел фикрича, Европа валюта жамғармасини тузиш узоқ вақт давомида келишувга эришилган ва катта қийинчилик билан ратификация қилинган Европа Иттифоқининг асосини ташкил этувчи Лиссабон шартномасига тузатиш киритилишини талаб қилади.\nАйни пайтда Европа валюта жамғармасини тузиш таклифига қарши чиқаётганлар ҳам бор. Хусусан Европа марказий банкининг бошқарув кенгаши аъзоси Юрген Старк бу таклифни кескин танқид қилди.\nСтарк фикрича, бундай молиявий ташкилот тузилса, ҳукуматлар унга орқа қилиб, сарф-ҳаражатни кўпайтириши мумкин.


Фарғонада нарх-наво барқарорлиги таъминланадими? — вилоят ҳокимининг ҳисоботи эшитилди - Халқ сўзи\n12:14 20 Октябр 2020 Жамият\nХалқ депутатлари Фарғона вилояти Кенгашининг навбатдаги сессиясида вилоят ҳокими Хайрулло Бозоровнинг бу борада олиб борилаётган саъй-ҳаракатлар бўйича ҳисоботи эшитилди.\nМаълум бўлишича, шу кунларда вилоятга Беларус Республикасидан музлатилган, ҳалол сертификатига эга гўшт олиб келиш режалаштирилган. Бу гўштнинг ҳар бир килосини вилоят бозорларида анча арзон нархда сотиш кўзда тутилмоқда. Вилоятга ҳар ойда ўртача 300 тонна ана шундай гўшт маҳсулотини импорт қилиш орқали маҳаллий бюджет ҳисобида 22 миллиард сўм тежаб қолиш мумкин.\nШунингдек, бугунги кунда картошка, шакар ва бошқа энг зарур озиқ-овқат маҳсулотларини ҳам қўшимча равишда хориждан олиб келиш бўйича ишлар олиб бориляпти. Картошкани қўшни Қирғизистондан, шакарни Украина ва Беларус Республикасидан импорт қилиш борасида мавжуд имкониятлар ўрганилмоқда.\nЎз навбатида аҳолининг ижтимоий ҳимояга муҳтож қатламини муҳофаза қилиш мақсадида ҳокимлик жамғармаси ташкил этилади. Бу борада вилоят марказига яқин ҳудудларда улгуржи, саралаш ва тақсимлаш марказлари фаолияти йўлга қўйилади. Бу ердаги омборларда захира маҳсулотлари сақланиб, талаб ва эҳтиёжга қараб савдога чиқарилади. Шу тариқа бозорларда нарх-наво барқарорлиги таъминланади.\nМаълумот ўрнида айтиш мумкинки, шу кунларда Фарғона вилоятида республика ОАВ вакиллари ва бошқа мутасадди идоралар масъуллари иштирокида пресс-тур ўтказиляпти. Журналистлар вилоят туманларида бўлиб, қишлоқ хўжалиги маҳсулотлари етиштириш, сақлаш ва захирасини яратиш ҳамда чорвачиликка ихтисослашган фермер хўжаликлари фаолияти билан яқиндан танишмоқдалар.\nТашриф давомида журналистлар ва Фарғона вилояти ҳокими Хайрулло Бозоров иштирокида юзма-юз мулоқот ҳам бўлиб ўтди.


ИПОТЕЧНОЕ СТРАХОВАНИЕ Страховая компания «TEMIRYO’L-SUG’URTA»\nГлавная ИПОТЕКА СУҒУРТАСИ 1\nИпотека суғуртаси юзага келадиган ипотека кредитини тўлашдаги хавф-хатарни (рискларни) камайтиради, ”TEMIRYO’L-SUG’URTA" МЧЖ СК Сизга ипотека суғуртасини ранг-баранг кенг дастурлари танловини хавола этади.Бу дастурлар барча етакчи кредит берувчи банклар таралабини хисобга олади ва Сизга хамда Сизнинг кўчмас мулкингизга кўп йиллик комплекс химоялашни кафолатлайди.\nИпотека суғуртаси шартномасига асосан таклиф этиладиган қоплама Сизни қуйидаги рисклардан химоя қилади:\nCуғурталанувчини халоқ бўлганда;\nБахтсиз ходиса натижасида доимий ва тўла умумий ишга яроқсизлик ва буларнинг натижасида Суғурталанувчига 1 гурух ногиронлиги қайд этилганда;\nКўчмас мулк суғуртаси бўйича:\nОловни таъсири ;\nГаз ва буғларни портлаши;\nУчинчи шаҳларини ноқонуний харакатлари;\nСув билан таъминлаш,иситиш, канализация ёки автоматик тарзда ёнғинни ўчириш тизимида авария юз бериши;\nУчар аппаратларни қулаши;\nтабиий офатлар (дўл,сел,қор кўчиши,тошлар қулаши,сув тошқини,ўпирилиш);\nтранспорт воситалари урилиши;\nбузиб кириб ўғрилик содир этилиши,босқинчилик ва талон-тарожлик;\nИпотека суғуртаси нима?\nБу кредит кайтмаслиги билан боғлик рисклар суғуртаси ва кредит олувчи ва кредит берувчи-банкнинг қўшимча равшда химоялашга йўналтирилган.Одатда,бу махсулот ўз ичига мулк суғуртаси ва титулга оид суғурталаш.\nСуғурта пули қандай аниқланади?\nСуғурта пули кредит шартномасида кўрсатилган қарздорликдан келиб чиқан холда хисобланади ва кредит қайтарилганлигига қараб хар йили миқдори камайтирилади .\nИпотека суғуртаси шартномаси канча муддатга тузилади?\nСуғурта шартномасининг амал қилиш муддати кредит шартномаси муддатига боғлиқ . Суғурта шартномаси қарз олувчи кредит бўйича қарздорлик тўла қайтарилгандан сўнг ўз кучини йўқотади.\nСуғурта мукофоти қандай тўланади?\nСуғурта бадаллари хар йили суғурта шартномаси амал қилиш муддати тугамагунча тўланади.\nСиз ипотека суғуртаси учун аризани ўзингизга қулай усулда расмийлаштиришингиз мумкин.\n+99871 236 49 02 рақамига қўнғироқ қилинг ва бизнинг мутахассисларимиз суғурта шартномасини расмийлаштириш билан боғлиқ хамма саволларингизга тегишли маслахатлар ва суғурта қопламаси миқдорини хисоблаб берадилар\n”TEMIRYO’L-SUG’URTA" МЧЖ СК ўз шаҳрингиздаги офисига мурожат қилинг ва бизнинг менежерларимиз суғурта полиси қиймаграмтини хисоблаб бериб ипотека суғуртаси шартномасини расмийлаштиришга ёрдам берадилар.\n1> 15 йил 15 йилдан зиёд суғурта бозоридамиз\n48+ млн.евро Хусусий компаниялар орасида энг катта устав капитали\n580+ Жисмоний шахслар ва компаниялар учун суғурта маҳсулотлари


Бугунги кунда "Ипотека-банк" АТИБ томонидан хорижий кредит линиялари ҳисобидан қатор лойиҳалари амалга ошириб келинмоқда.\nХусусан, Навоий вилояти, Кармана туманида Осиё Тараққиёт банки кредит линияси ҳисобидан лойиҳа умумий қиймати 1 400,0 млн. сўмга наслли она балиқ сотиб олиш учун 950,0 млн.сўм миқдорида кредит ажратиш маъқулланган. Корхона кредит маблағлари ҳисобига наслли она балиқ сотиб олиб, 1 йилда 36,0 тн. "Сазан", "Оқ Амур", "Толстолов" турдаги балиқ маҳсулотлари етиштириш ва ички бозорни балиқ маҳсулотларига бўлган талабни қондириш ҳамда 3 та янги ишчи ўрни яратишни режалаштирган.\nШу билан бирга, Сурхондарё вилояти, Термиз туманида Осиё Тараққиёт банки кредит линияси ҳисобидан лойиҳа умумий қиймати 2 666,0 млн. сўм миқдоридаги чорвачилик фаолиятини ташкил этиш мақсадида 35 бош йирик шохли наслдор чорва моллари сотиб олиш учун 800,0 млн.сўм миқдорида кредит ажратиш маъқулланган. Хўжалик наслли чорва моллари сотиб олиб, ички бозорни гўшт ва сут маҳсулотларига бўлган талабни қондириш ҳамда 5 та янги ишчи ўрни яратиш режалаштирилган.\nШунингдек, Навоий вилояти, Қизилтепа туманида Осиё Тараққиёт банки кредит линияси ҳисобидан лойиҳа умумий қиймати 2 900,0 млн. сўм миқдоридаги чорвачилик фаолиятини ташкил этиш мақсадида 110 бош йирик шохли Голштейн зотли наслдор чорва моллари сотиб олиш учун 2 000,0 млн.сўм миқдорида кредит ажратиш маъқулланган. Хўжалик кредит маблағлари ҳисобига 110 бош Голштейн зотли наслли чорва моллари сотиб олиб, ички бозорни гўшт ва сут маҳсулотларига бўлган талабни қондириш ва 7 та янги ишчи ўрни яратиш режалаштирилган.


Ўзбекистонда жисмоний шахслар учун валюта айирбошлаш тартиби ўзгарди\nЎзбекистонда 9 миллион 610 минг 500 сўмдан ошиқ суммани исталган валютага алмаштирмоқчи бўлган жисмоний шахслардан шахсини тасдиқловчи ҳужжат кўрсатиш талаб қилинмоқда. Марказий банк қарори билан жорий этилган бу тартиб 6 январидан кучга кирди.\nЎзбекистонда хорижий валюта айирбошламоқчи бўлган шахслардан, агар алмаштирмоқчи бўлган сумма энг кам ойликнинг 100 (юз) баробарига тенг ёки ундан ортиқ бўлса, валюта айирбошлаш шохобчаларига шахсини тасдиқловчи ҳужжат олиб бориши талаб қилинмоқда.\nNorma.uz сайтининг хабар қилишича, Ўзбекистон Республикаси Марказий банкининг 2437-1сонли қарори билан жорий этилган мазкур қоида шу йилнинг 6 январидан кучга кирган.\nАйни қоида асосида Ўзбекистонда ваколатли банкларда жисмоний шахслар билан валюта айирбошлаш операцияларини амалга ошириш тартиби тўғрисидаги Низомга ўзгартишлар киритилди.\nМарказий банк қарори кучга киргунга қадар ўзбекистонликлар валюта алмаштириш шохобчаларида энг кам иш ҳақининг 1000 (минг) баробаригача бўлган суммани шахсини тасдиқловчи ҳужжатсиз алмаштириши мумкин эди.\nБугунги кунда Ўзбекистонда энг кам иш ҳақи миқдори 96105 сўмга тенг. Демак, валюта айирбошламоқчи бўлган киши қўлидаги сумма, миллий валютага ўгирилганда, 9 миллион 610 минг 500 сўмдан ошса, валюта айирбошлаш шохобчаси маҳаллий фуқародан шахсини тасдиқловчи ҳужжат, чет эллик фуқародан эса паспорт талаб қилишга ҳақли.\nАвваллари тақрибан 90,5 миллион сўмга тенг суммада валюта операцияси амалга оширмоқчи бўлганлардан, мавжуд тартибга кўра, ҳужжат талаб қилинмасди.\nЎзбекистон Марказий Банки қарорига мувофиқ, эндиликда энг кам ойликнинг 100 (юз) баробарига тенг ёки ундан ортиқ суммани сотиб олиш ёки сотиш чоғида валюта айирбошлаш шохобчалари зиммасига фақат валюта операциясини амалга ошираётган шахс ҳақидаги маълумотларни ёзиб қолиш эмас, операция ҳажми ҳақидаги маълумотларни электрон тизимга киритиш мажбурияти ҳам юклатилган.\nҚарор билан эскирган-чизилган-униққан хорижий валютани янгисига алмаштириш ёки йирик қийматдаги валютани майдалаш, нақд хорижий валютани бошқа бир давлатнинг нақд валютасига (масалан, долларни рублга ва ҳ.) алмаштириш тартибига ҳам ўзгартиш киритилган.\nБу каби операциялар амалга оширилаётган пайтда сумма энг кам иш ҳақининг 25 баробарига тенг (2 миллион 402 минг 625 сўм) ёки ундан кўп бўлса, пул алмаштираётган кишидан шахсини тасдиқловчи ҳужжат тақдим этиш талаб қилинади.\nАвваллари бу каби операцияни амалга оширмоқчи бўлган кишилар қўлидаги сумма 9 миллион 610 минг 500 сўмга тенг ёки ундан ортиқ бўлган пайтдагина улардан ҳужжат талаб қилиниши мумкин эди.\nЎзбекистон Марказий Банкининг 2415-1сонли бошқа бир қарорига кўра эса, валюта операцияларини амалга ошириш ваколатига эга бўлган банкларнинг конверсион операциялар бўлимлари ҳамда валюта айирбошлаш шохобчалари ходимларига қўйиладиган малакавий талаблар, уларни ишга қабул қилиш ва ўринларини алмаштириш регламентига ҳам ўзгартириш ва қўшимчалар киритилган.\nҚарорда айтилишича, валюта операцияларини амалга ошириш ваколатига эга бўлган банклар ўз ходимлари малакасини ошириш учун йилига камида бир марта ўқув курслари ташкил этишлари лозим бўлади.


Ўзбекистон минтақани боғламоқчи\nЎз ҳудудида халқаро стандартларга мос келадиган магистрал йўллар қуриш орқали Ўзбекистон мамлакатни минтақани боғловчи асосий савдо йўлига айлантирмоқчи.\nЎзбекистон мамлакатни Қирғизистон ва Қозоғистон билан боғловчи 1427 км.лик автомобил йўлини қайта қуриш ва таъмирлашни режаламоқда. Аммо глобал инқироз даврида йўл қуришдек қиммат ишга ким пул беради¸ деган савол очиқ қолмоқда.\nУруш ва тинчликни ёритиш институтининг Марказий Осиё бўйича NBCA лойиҳаси маълумотига кўра, Ўзбекистон шимолидан то жанубга қадар чўзилган 1427 километрлик автомобил йўлини қайта қуриш ва таъмирлаш лойиҳасида 18 та катта, 600 та ўрта ва кичик ҳажмдаги кўприк, 180 та ёқилғи қуйиш шаҳобчаси, автомобил инфратузилмаси билан боғлиқ бошқа объектларни қуриш режаланган.\nМутахассислар ҳисоб-китобига таяниб, www.gazeta.uz сайтининг ёзишича, автомобил йўлини қайта қуриш ва таъмирлаш лойиҳаси тўлиқ амалга ошган тақдирда¸ Ўзбекистон бўйлаб халқаро юклар ташиш ҳажми 50 фоизга ошади.\nЎзбекистонлик мустақил кузатувчи Малик Абдураззоқов бу лойиҳадан кўзланган мақсаднинг иқтисодий ва ижтимоий таранг вазиятни юмшатиш бўлиши мумкинлигини тахмин қилади.\n- Ҳозирги иқтисодий бўҳрон сабабли¸ Россия ва Қозоғистонда ишлаётган ўзбекистонликлар ватанга қайтиб келмоқда. Бу лойиҳалардан кўзланган мақсадлардан бири¸ уларни ишга жалб қилишдан иборат.\nИчки меҳнат бозорида ишсизлик муаммо эди, ишчи мигрантларнинг қайтиши вазиятни янада оғирлаштиради. Ҳозир Россия ва Қозоғистон ишчи мигрантларга квоталарни камайтиряпти. Улар Ўзбекистонга қайтса, иқтисодий ва ижтимоий муаммолар янада кучаяди, дейди Малик Абдураззоқов.\nЎзбекистонлик иқтисодчи Виктор Ивонин автомобил йўлларини қайта-қуриш ва таъмирлаш лойиҳасини амалга ошириш¸ янги иш жойлари яратади¸ деган фикрга қўшилишини айтди.\n- Ушбу транспорт лойиҳаси ҳамманинг манфаатини ҳисобга олган. Бу лойиҳа Андижон, Намангандан - Тошкент, Самарқанд, Бухоро ва Хоразм орқали Нукус ва ундан ҳам узоққача бориб етади. Буни амалга оширишдан ҳамма вилоят ўзи учун керак бўлган нарса, яъни, янги иш жойларига эга бўлади.\nБу лойиҳада ҳамма баробар қатнашади. Ҳамма ўз ҳудудида қурилиш ва таъмирлаш ишларини олиб боради. Энг муҳими бу ишларда¸ асосан маҳаллий материаллар ишлатилади. Шу билан бирга йўл ўтадиган ҳудудларда ишлаб чиқариш ва ижтимоий инфраструктураси ҳам оёққа туради, дейди Ивонин.\n2015 йилгача амалга ошиши мўлжалланган мазкур лойиҳа учун 2¸5 миллиард доллар керак бўлиши айтилмоқда. Маълумотларга кўра, Осиё тараққиёт банки бу лойиҳани қисман молия билан таъминлашга рози бўлган.\nВиктор Ивонин 2¸5 миллиард доллар лойиҳада белгиланган нарх эканини¸ аммо йўл қурилишини амалга ошириш учун белгиланганидан уч баробар кўп маблағ сарфланиши мумкинлигини айтади.\n- Бу лойиҳада белгиланган нарх. Бошқа манбалардан молиялаштириладиган ижтимоий ва ишлаб чиқариш инфратузилмани ривожлантириш ҳам назарга олинса, лойиҳа анча қимматга тушади. Одатта уч баробар қимматга тушади. Лойиҳада белгиланган нарх 2¸5 миллиард доллар бўлса, у амалда 7¸5-8 миллиард долларга тушади, дейди Ивонин.\nЎзбекистонлик мустақил кузатувчи Тошпўлат Йўлдошев¸ Ўзбекистонда автомобил йўллари лойиҳасини амалга ошириш учун зарур бўлган маблағнинг маълум қисмини хориж давлатлар беришини айтди.\n- Бу лойиҳа қиммати 2¸5 миллиард доллар деб ҳисобланган бўлса, маълум қисмини Хитой ўз бўйнига олаяпти. Чунки иккита йўлни, яъни, темир йўл ва автомагистрал йўлини Хитойнинг ўзи қураяпти.\nУчинчи лойиҳага, америкаликлар кейинги учрашувларда Ўзбекистондаги темир йўлларни замонавийлаштириш, станциялардаги бор аппаратура, техник анжомларни замонавий турларини келтириб бериш ва шуни молиявийлаштиришга розилик берган.\nШунинг учун ана шу 2¸5 миллиардлик лойиҳани амалга ошириш¸ ҳақиқатга яқин деб ўйлайман. Ҳақиқатда бу бир- икки йил ичида амалга ошиши керак.\nАгар шундай бўлса, Ўзбекистон¸ ҳақиқатда халқаро меъёрдаги транзит мамлакатга айланади ва республикадаги автотранспорт воситалари компаниялари ва темирйўл компанияларининг ишлари анча унади, дейди ўзбекистонлик мустақил кузатувчи Тошпўлат Йўлдошев.


Тошкент халқаро аэропортида 10 йилдан буён қидирувда бўлган фарғоналик шахс ушланди\nИслом Каримов номидаги Тошкент халқаро аэропортида 10 йилдан буён қидирувда бўлган фарғоналик шахс ушланди, деб ёзади ЎзА.\nФарғона вилояти ҳудудида турли жиноятлар содир этиб тергов органларидан яшириниб юрган, қидирувда бўлган шахсларни ушлаш, уларга нисбатан қонунларда белгиланган жазонинг муқаррарлигини таъминлаш мақсадида ички ишлар органлари ходимлари томонидан олиб борилган тезкор тадбирлар натижасида бир неча нафар қидирувда юрган шахсларнинг қўлга олинишига эришилди. Жорий йилнинг ўтган даври мобайнида 109 нафар шахс ушланди.\nХусусан, Фарғона шаҳрида яшовчи Д.Ф. Ўзбекистон Республикаси Жиноят Кодексининг 135-моддаси (одам савдоси) 3-қисми «г» бандида кўрсатилган жиноятни содир этиб, шаҳар ИИБ томонидан 10 йилдан буён қидирувда бўлган. Жорий йил 11 апрель куни Туркия давлатидан Тошкент халқаро аэропорти орқали Ўзбекистон Республикасига кириб келаётганлиги тўғрисида тезкор маълумот олиниб, ушланди. Айни вақтда тергов ишлари олиб борилмоқда.


Халқаро инновацион ғоялар ҳафталиги – "InnoWeek.Uz" онлайн шаклда (...)\nХалқаро инновацион ғоялар ҳафталиги – "InnoWeek.Uz" онлайн шаклда ўтказилади\nЎзбекистон Республикаси Инновацион ривожланиш вазирлиги томонидан ишлаб чиқилаётган электрон платформада жорий йилнинг 3 – 8 ноябрь кунлари Халқаро инновацион ғоялар ҳафталиги – "InnoWeek.Uz" онлайн шаклда ўтказилади, деб хабар бермоқда “Дунё” АА мухбири.\nТадбир янги ички ва хорижий технологияларни намойиш этиш, аҳоли ҳаёт даражасини яхшилаш ва янги технологиялар алмашинуви орқали мамлакат иқтисодиёти учун фойдали янги инвестиция имкониятларини жалб қилиш мақсадида ташкил қилинади.\n«InnoWeek.Uz» – ҳар йили Ўзбекистон Республикаси Инновацион ривожланиш вазирлиги томонидан тўпланган салоҳият ва илмий-техник соҳадаги инновациялар ва инвестиция лойиҳалари соҳасидаги иш натижаларини намойиш этишга қаратилган тадбир. Ушбу тадбир маҳаллий ва хорижий ҳамкорлар, инвесторлар билан янги истиқболли инновацион ишланмалар билан танишиш ва инвестицияларни янада жалб қилиш учун ноёб майдондир. Давлат илмий марказлари, илмий-тадқиқот институтлари, университетлар, саноат корхоналари ва технопарклар асосий экспонентлардир.\n2020 йилда инновация ҳафталигида «Халқаро инновацион ярмарка», «Робототехника бўйича халқаро чемпионат», Осиё-Тинч Океани технологиялар трансфери маркази (ОТТТМ) билан ҳамкорликда «Минтақавий семинар» каби онлайн тадбирларни ўтказиш режалаштирилган.\n“Innoweek” доирасида стартапларни амалга ошириш учун салоҳиятли инвесторлар ва бизнес-кўмакчиларни жалб қилиш учун краудфандинг (оммавий/жамоат молиялаштириш) тизимининг ноёб платформаси бўлиши кутилаётган «Ишланмалар банки»ни ишга тушириш режалаштирилган.


«Ўзбеккино» МА ва Россиянинг «Мир» телерадиокомпанияси «Ҳамкорлик бўйича навбатчи» ҳужжатли фильмини суратга олди\n«Ўзбеккино» МА ва Россиянинг «Мир» телерадиокомпанияси «Ҳамкорлик бўйича навбатчи» («Дежурный по Сотрудничеству») ҳужжатли фильмини суратга олди.\nБугун видеоконференцалоқа форматида муҳим сиёсий тадбир – МДҲ давлатлари ҳукумат раҳбарларининг кенгаши бўлиб ўтади. Маълумки, жорий йилда Ўзбекистон МДҲга раислик қилмоқда. Ушбу тадбир учун махсус равишда Россиянинг уч телеканали «Мир», «Мир 24» ва «Мир премиум» «Ҳамкорлик бўйича навбатчи» ҳужжатли фильмини намойиш этади.\n26 дақиқалик мазкур фильмда Ўзбекистон ва МДҲ давлатларининг нафақат 2020 йилдаги, балки мамлакатимизнинг Ҳамдўстлик давлатлари билан узоқ йиллик муносабатлари давомидаги ҳамкорлиги ҳақида ҳикоя қилинади.\nФильмнинг сценарий муаллифи ва режиссёри ҳужжатли фильмни яратиш жараёни ҳақида Ирина Кузьминская шундай дейди:\n«Орамиздаги масофа 3 минг километр, лекин биз буни уддаладик. Фильм устида сиртдан ишлаш – мен учун биринчи тажриба. Аммо масофадан ишлаш шароитларида ҳам, фикримча, жуда муносиб материал тайёрлай олдик. Ўзбекистон Республикаси 2020 йилда МДҲга раислик қилаётгани «Ҳамкорлик бўйича навбатчи» фильмини суратга олиш учун бош сабаб бўлди. Кўплаб дастлабки ишлар амалга оширилди, фильм ғояси ўйланди, суратга олиш жараёнлари режалари тузилди, продюсерлар билан уларнинг саналари келишилди.\nАпрель бошида «Мир» давлатлараро телерадиокомпанияси суратга олиш гуруҳи Ўзбекистонга учиб бориши, «Ўзбеккино» Миллий агентлигидаги ҳамкасблари билан суратга олиш ишларига киришишлари керак эди, бироқ коронавирус пандемияси бизнинг режаларимизни йўққа чиқарди, чегаралар ёпилди, Ҳамдўстлик давлатларида карантин жорий этилди. Лекин, шунга қарамай, «Ўзбеккино» МА ва «Мир» телерадиокомпанияси ҳамкорликдаги лойиҳадан воз кечмадилар. Суратга олиш жараёнларининг асосий юки агентлик зиммасига тушди, ташкиллаштириш ва мувофиқлаштириш жараёнлари билан ҳам Москвадан, ҳам Тошкентдан бир вақтда шуғулландилар.\nБиз замонавий Ўзбекистонни, унинг жадал суръатлар билан ривожланиши, ўз ишига фидокор инсонлари, ўзига хос маданияти, бетакрор табиатини қизиқарли ва кенг кўламда намойиш этишни истагандик. Афсуски, барча ўйлаганларимиз ҳам амалга ошмади. Аниқ биламанки, фан ва тиббиёт COVID-19 ни енгади, чегаралар очилади ва биз албатта биргаликда ишлай оламиз. Ва бахт ҳақида катта ҳужжатли фильм суратга оламиз... Нима учун бахт ҳақида дейсизми? Ҳозирча бу ҳақда гапирмай қўя қолай, бироқ «Ҳамкорлик бўйича навбатчи» фильмида бу мавзуга озгина ишора қилиб кетамиз».\nИрина Кузьминская чин дилдан ушбу лойиҳани амалга оширишга алоқадор бўлган инсонларга ўз миннатдорлигини билдирди.\n«Мазкур фильмни тайёрлаш борасида «Ўзбеккино» бош директор Фирдавс Абдухолиқов ва МДҲ Ижроий қўмитаси Раиси Сергей Лебедев ўртасида 2019 йилнинг декабрида келишувга эришилган эди. Биз «Мир» телекомпаниясига ушбу лойиҳани амалга оширишда баҳоли қудрат ёрдам кўрсатгани учун катта миннатдорлик билдирамиз.\nФильм коронавирус пандемияси туфайли янги форматлар ва ёндашувларга таянган ҳолда, ноодатий иш тартиби ва шароитларида яратилди. Россиялик ижодкорлар, мамлакатдан чиқмаган ҳолда, «Ўзбеккино» МА операторлари, режиссёрлари ва ҳужжатли фильм мутахассислари ёрдамида фильм устида ишладилар», – дея қайд этиб ўтди “Ҳужжатли ва хроникал фильмлар” ДУК директори Баҳодир Одилов.\nАйни вақтда фильмни ўзбек тилига дубляж қилиш жараёнлари амалга оширилмоқда. Бу жараён якунига етгач, фильм барча миллий телеканалларда намойиш этилади.\n«Ўзбеккино» Миллий агентлиги Aхборот хизмати


Рамазон ойи кириб келиши билан табриклаш » Тавҳид\nРамазон ойи кириб келиши билан табриклаш\n3,787 марта ўқилган\nБарча ҳамдлар Аллоҳгагина хосдир. Биз Унгагина ҳамд, истиғфор айтиб, гуноҳларимиздан тавба қиламиз. Аллоҳдан нафсимизнинг шумлиги ва амалларимизнинг ёмонлигидан сиғинамиз. Аллоҳ ҳидоят қилган кимсани адаштирувчи, адаштирган кимсани ҳидоятловчи Зот йўқдир. Мен ягона шериксиз Аллоҳдан ўзга илоҳ йўқ ва Муҳаммад – Унга, Унинг саҳобалари ва уларга яхшилик билан эргашган барчага Аллоҳ беадад салавоту саломлар йўлласин – Аллоҳнинг бандаси ва расули эканига гувоҳлик бераман.\nАтоқли аллома Солиҳ ал-Фавзон ҳафизаҳуллоҳдан сўрашди:\nФатво рақами: 1744\nФатво номи: «Рамазон ойи киргани билан табриклаш»\nМақоланинг араб тилидаги манбаси:\nШайх Фавзон жавобларига қўшимча равишда Абу Ҳурайра розияллоҳу анҳу ривоят қилган ҳадисни келтирамиз. Расулуллоҳ соллаллоҳу алайҳи васаллам дедилар: «Сизларга муборак ой кириб келди. Аллоҳ бу ойнинг рўзасини тутишни фарз қилди! Унда осмон дарвозалари очилади ва Жаҳаннам дарвозалари ёпилади. Шайтонлар эса занжирбанд этилади! Бу ойда Аллоҳнинг бир кечаси борки, у минг ойдан кўра яхшироқдир. Кимки ушбу кеча яхшилигидан маҳрум бўлса, (ўша одам кўп яхшиликдан) маҳрум бўлибди» (Насоий 2106. Саҳиҳ ҳадис. «ат-Таълиқ ал-ғариб» 2/69).\nҲофиз ибн Ҳажар ушбу ҳадисни келтириб дедилар: «Расулуллоҳ (соллаллоҳу алайҳи васаллам) Рамазон кириши билан саҳобаларини хушнуд қилганлар. Баъзи уламолар: «Ушбу ҳадис Рамазон ойи киргани билан одамлар бир бирларини табриклашлари жоизлигига асосдир» дейишди» («Латаифул-маъариф» 156).\nШайх Ибн Боз, Шанқитий ва бошқа уламолар ҳам шу фикрни айтишган.\nАллоҳ пайғамбаримизга, унинг оиласи ва саҳобаларига салавот ва саломлар йўлласин!\n/ Кутубхона / Рўза / Рамазон ойи кириб келиши билан табриклаш\nmuvahhid → 07.07.2013 йил\nsahab.net dan bergan linkga kirmiyapti?


Hyundai компанияси рулдаги сенсор клавишларни патентлади - Yoshlar.com\nHyundai компанияси рулдаги сенсор клавишларни патентлади\nHyundai компанияси АҚШда рул бошқаруви учун шахсий сенсор клавишлар вариантини патентлади. Корея русумидаги рул қўлқопларда босилганда ҳам сеза олади, шунингдек рулда кичик дисплейнинг ўрнатилишини кўзда тутади.\nHyundai рул учун сенсор клавишлар версиясини Кореяда 2014 йилда патентлаган. Қурилма иккита тачпад, дисплей, бошқарув блоки ва эслаб қолувчи қурилмадан иборат. Ўзига хос хусусиятларидан бири аниқ бўлмаган босишларни аниқлаштирувчи махсус фильтрнинг борлигидадир.\nБундай технология янги авлод Mercedes-Benz E-Class, Toyota Prius ва Honda Civic автомобилларида қўлланилган. Сенсор клавишлар рулда шундай жойлаштирилганки, ҳайдовчи уларни бош бармоқ билан бемалол боса олади. Улар мультимедиа тизимини тепа-пастга босиш имконини беради.\n2016 йилнинг мартида Hyundai компанияси АҚШда машиналар учун янги эшик турини патентлади. У орқа эшикнинг икки хил турини ўзида мужассам этган.\n2015 йилнинг мартида эса компания автомобил эгаси рул бошқараётган пайтда телефонни ўчириб қўювчи ва қатор функцияларини чегараловчи технологияни патентлаган. Мазкур тизим ҳайдовчини чалғитмасдан, йўл ҳаракатларидаги хавфсизлигини таъминлайди.\nКомментарии (0) | Добавить: 04.05.2016


Тадқиқотчилар узоқ ўтириб ишлаш зиёнлигини таъкидлашди\n16:51 / 20.04.2016\nЖанубий Дания Университети амалиёт ва соғлик бўйича Миллий илмий-тадқиқот маркази ва Сидней университети тадқиқотчилари ўтириб ишлаш соатларини камайтириш саломатликка ижобий таъсир этишини исботлаб беришди. Тадқиқот International Journal of Epidemiology журналида чоп этилди.\nОлимлар ўтириб ишлаш вақтини камайтириш имконини берувчи методика ишлаб чиқишди. Натижалар шуни кўрсатдики, агар инсон (саккиз соатлик иш куни бўйича) бир ой давомида 71 дақиқа камроқ ўтирса, бу унга танада ёғлар эриши эвазига вазнни 0,61 фоизга камайтиришга ёрдам беради.\nТадқиқотда даниялик ва гренландиялик 317 нафар офис ишчиси иштирок этди. Уларни тасодифий тартибда назорат ёки тажриба гуруҳларига бўлинди. Тажриба орқали иштирокчиларнинг ҳафтада беш кунлик иш давомида қанча вақт ўтириб ишлагани ўлчанди.\nБир ойдан сўнг тажриба гуруҳидагилар назорат гуруҳидагиларга нисбатан 71 дақиқа кам ўтириб ишлашган. Уч ойдан сўнг бу фарқ 48 дақиқага қисқарган. Қадамлар сони эса биринчи ойда етти фоизга, уч ой давомида эса саккиз фоизга кўп бўлган. Олти фоиздан камроқ қатнашчи тик оёқда ўтказиладиган вақт миқдорининг ортиши билан боғлиқ ноқулайликлардан арз қилган.\nОлимларнинг таъкидлашича, офис ишчилари “мубтало” бўлган узоқ ўтиришни тақозо этувчи ҳаёт тарзи семизлик, юрак-қонтомир тизими муаммолари ва бошқа хасталикларнинг асосий сабаби бўлиб хизмат қилади.


Магистратурага қабул бир йилда икки марта ташкил этилади\nПрезидентнинг «Давлат олий таълим муассасаларига ўқишга қабул қилиш жараёнларини ташкил этиш тўғрисида»ги қарори қабул қилинди.\n▪Қарорга кўра 2022/2023 ўқув йилидан бошлаб давлат олий таълим муассасаларида:\n➖ўқишга қабул қилишнинг давлат буюртмаси параметрлари Президент фармойишига кўра тасдиқланади;\n➖бакалавриат йўналишлари бўйича масофавий таълим шакли жорий этилади;\n➖магистратурага қабул абитуриентнинг бакалавриат диплом бали ўртача кўрсаткичи ҳамда хорижий тилни билиш даражаси бўйича тегишли миллий ёки халқаро сертификат асосида амалга оширилади, мутахассислик фанидан имтиҳон ўтказилмайди.\nБунда магистратурага қабул бир йилда икки марта – август ва январь ойларида ташкил этилади.\n▪2023/2024 ўқув йилидан бошлаб давлат олий таълим муассасаларига ўқишга қабул қилишнинг давлат буюртмаси параметрлари фақат давлат гранти бўйича тасдиқланади.\n▪Талабалар ўқишини давлат олий таълим муассасаларига кўчириш бўйича қуйидаги тартиб жорий этилмоқда:\n▪ Унга кўра, давлат олий таълим муассасалариаро талабалар ўқишини кўчиришга фақатгина қуйидаги ҳолатларда рухсат берилади:\n➖ талаба оила қуриши муносабати билан турмуш ўртоғи доимий яшайдиган ҳудуддаги олий таълим муассасасига ўқишини кўчириш учун мурожаат қилганда;\n➖ давлат органларининг ходимлари иш жойи ўзгарган тақдирда унинг турмуш ўртоғи ёки вояга етмаган фарзанди ўқишини кўчириш учун мурожаат қилганда, тегишли вазирлик (идора) раҳбарининг тавсияси асосида.\nКиритилди: 02:42 16.06.2022. Ўқилди: 1994 марта. Фикрлар сони: 0 та.


Samsung компаниясидан Smart Monitor: яхши қол, шахсий компьютер!\nЖамият 15:30 / 14.12.2021 10431\nSamsung Electronics, мобил қурилмалар ва телевизорлар бозорининг глобал етакчиси, пандемия шароитларида масъулиятни ҳис қилган ҳолда уйда қолиб, масофадан ишлаётган фойдаланувчиларнинг эҳтиёжлари учун мўлжалланган ажойиб янги маҳсулотларни чиқармоқда. Танишинг: анъанавий компьютерларга яққол экзистенциал таҳдидни туғдираётган Smart Monitor моделларининг инновацион линияси.\nКатта, деярли чегарасиз экранга эга бежирим, ихчам «ақлли» монитор бесўнақай тизимли блокни офисда қолдириш имконини беради. Чунки янги маҳсулотнинг ихчам корпусида функциялар жуда кўп. Ўзингиз баҳо беринг.\nИш. «Коронавирусга қарши» Samsung смарт-монитори сизга, ҳатто уй шахсий компьютерисиз ҳам, Remote Access ва Office 365 булутли сервислари ёрдамида «ишчи от»ингизнинг бутун кучидан фойдаланиш имконини беради – фақат интернет бўлса кифоя. Олдиндан ўрнатилган Microsoft пакети билан аввалгидай ишлашингиз, яъни ёзишингиз, тақдимотларни тайёрлашингиз ва жадвалларни тузишингиз мумкин... Офисга қайтгандан кейин эса ўша булутли сервисларнинг ўзидан бажарилган ҳамма ишларни шахсий компьютерга юклаб олса бўлади. Ижобий томони: мушугингизни столдаги қонуний жойидан маҳрум қилмаган ҳолда уйингизни иш техникаси билан ивирситмайсиз.\nКўнгилочарликлар. Ўйинларни ёқтирасизми? Қизиқарли сериалларни-чи? Samsung смарт-мониторига консолни улаб, ундан телевизор сифатида фойдаланишингиз мумкин. Махсус кўнгилочар режимга ўтсангиз, бас – барча севимли ўйинларингиз, стриминг иловалар ва бошқа кўплаб нарсалар олдингизда муҳайё! Попкорнни олиб, қулайроқ ўтириб олинг, мониторга масофадан туриб бошқариладиган пульт орқали овозли командаларни беринг (ҳа, худди шундай) ва роҳатланинг. Ўрнатма кучли динамиклар сизни колонка харажатларидан халос қилади ва шунга мос равишда стол устида ҳам бир талай жойни тежайди. Яхшиямки, бошлиғингиз ишда нималар билан банд эканингизни кўрмаяпти...\nЎқиш. Сиз ўқув партасида эмас, балки смарт-монитор олдида ўтирсангиз ҳам машғулотларни ўтказиб юбормайсиз. Уйингизда масофадан туриб онлайн-дарсларда қатнашишингиз, уй вазифаларини бажаришингиз ва ўқитувчи билан алоқани ушлаб туришингиз мумкин. Муросага ўрин йўқ. Агар гуруҳдошларингизни соғинган бўлсангиз, талабалик кечаларидан олинган видеотасвирларни Samsung смарт-мониторида томоша қилинг. Ўта юқори UHD-ечим, мослашувчан ёрқинлик ва максимал детализация видеотасвирнинг ичига шўнғиб кетиш самарасини тақдим этади.\nБонус: Samsung смарт-мониторига USB type-C ёрдамида осонлик билан мобил қурилмангизни улашингиз ва уни зарядлашингиз ёки маълумотлар алмашишингиз ёхуд Wireless DeX ёки Tap View функцияси ёрдамида, шунчаки телефонни монитор рамкасига теккизган ҳолда симларсиз ҳам уланишингиз мумкин (бунда зарядлаш имкони бўлмайди). Агар сиз Apple қурилмасининг фойдаланувчиси бўлсангиз, бу ҳолда ҳам муаммо йўқ – смарт-мониторни AirPlay 2 технологияси билан мувофиқлаштириш мумкин, ўз iPhone ёки iPad қурилмангизни уланг ва катта, ёрқин экранда контентдан баҳра олинг! Агар сизда бирор-бир сабабга кўра клавиатура бўлмаса, «ақлли» мониторнинг экранига виртуал QWERTY’ни чиқариш ва пульт ёрдамида сўровни териш мумкин.\nБир сўз билан айтганда, энди карантин зерикарли бўлмайди. Яна бир янгилик. Янги Samsung смарт-монитори аллақачон тренддан чиққан классик шахсий компьютернинг ўрнини осонгина босишга қодир. «Қария»ни пенсияга чиқариб юборинг.\nХарид борасида «Yuksal General» МЧЖ билан боғланишингиз мумкин: +998998138531, +99900107018